Радиоматериал учун яхши кириш сўзини қандай ёзиш мумкин? - BBC News O'zbek\nРадиоматериал учун яхши кириш сўзини қандай ёзиш мумкин?\nРўзномадаги ҳар қандай мақолага кўз югуртирсангиз, унда сарлавҳа, кириш қисм ҳамда асосий матнни кўрасиз. Сиз ёзаётган кириш сўз сарлавҳа билан кириш қисмнинг вазифасини бажариши, воқеанинг бош "мағзини" ҳикоя қилишни эса репортёрга қолдириши керак.\nНима қилсангиз ҳам тингловчиларнинг зерикиши ёхуд ҳафсалалари пир бўлишига йўл қўйманг. Хабарларнинг айримлари содда ҳамда мароқли бўлади, баъзилари эса зерикарли ва мураккаб. Сизнинг вазифангиз эса инсонларни ўтиришга, тинглаб тушунишга ҳаракат қилишга ва нималарнидир ён дафтарчасига ёзиб олишга ундашдан иборат. Инглиз тилидаги “Cue” ёки кириш сўз бизнинг янгиликлар сотадиган дўконимизнинг ташқи ойнаси бўлиб хизмат қилади.\nКириш сўз моҳияти\nРўзномадаги ҳар қандай мақолага кўз югуртирсангиз, унда сарлавҳа, кириш қисм ҳамда асосий матнни кўрасиз. Сиз ёзаётган кириш сўз сарлавҳа билан кириш қисмнинг вазифасини бажариши, воқеанинг бош “мағзини” ҳикоя қилишни эса репортёрга қолдириши керак. Мана бир мисол:\nСарлавҳа: "Иқтисодий пасайиш ўғрилик ва киссавурликни кўпайтирмоқда"\nКириш қисм: Ўғрилик ва киссавурлик сонининг ошиши кредит инқирози давридаги жиноятчиликни кўпайтираётганига оид огоҳлантириш янгради.\nБу сизнинг кириш сўзингиз таркибида бўлиши талаб этиладиган ахборот ҳисобланади.\nЯхши кириш сўзлар\nЯхши кириш сўз эътиборни дарҳол ўзига жалб этади. Имкони бор жойда дарҳол ҳаракатни акс эттиради. Мана яхши бир мисол:\n"Эрон Президенти Маҳмуд Аҳмадинежоднинг Женевадаги ирқчиликка бағишланган БМТ анжуманидаги маърузаси пайтида Ғарб дипломатлари зални тарк этдилар. Бу дипломатларнинг Маҳмуд Аҳмадинежоднинг Исроилни дунёдаги энг шафқатсиз ва ирқчи режим деб атаганига нисбатан норозиликлари бўлди. Женевадан Би-би-си мухбири Иможен Фоулкес хабар қилади.”\nБу ерда биз дарҳол ҳаракатнинг ичига кириб кетдик. Биринчи гапда ким, нима ва қаерда юз бераётгани ҳақида маълумот берилди. Иккинчи жумла эса нима учунлигини тушунтириб бераяпти. Бу жуда яхши намуна. Кейин нима бўлганикин? Ушбу кириш сўз тингловчини хабарнинг давомини эшитишга даъват этади.\nХабарнинг бош қаҳрамонидан битта яхши иқтибос ёки инсоний бир унсур қўшиш кириш сўзини янада жозибали қилади. Мана бу кириш сўзини ўқинг:\n'Собиқ Лейборист парламент аъзоси Алис Маҳон Гордон Брауннинг иқтисодий сиёсати ва Даунинг Стритдаги электрон мактуб можароси туфайли партиядан истеъфо берган. Маҳон хонимнинг айтишича, Лейбористлар партияси нуфузига зарар етказилган.'\nУнинг ўрнига биз қуйидаги матндан фойдаланишни афзал топдик:\n“Лейбористлар партиясига 50 йилдан зиёд аъзо бўлган парламент аъзоси Алис Маҳон истеъфо берган, унинг айтишича, партиянинг тутаётган йўлидан ҳафсаласи пир бўлган. Партиясининг Халифаксдаги бўлимига юборган хатида Маҳон хонимнинг ёзишича, Гордон Браун иқтисодий сиёсати ва э-мейл можароси билан партия унга хиёнат қилган.”\nИккинчи мисол биринчисига қараганда яхшироқ. Иккинчи кириш сўзда воқеанинг инсоний тарафи бўрттирилган, "ҳафсаласи пир бўлган" ва "хиёнат қилган" сўзлари билан кириш сўзнинг тили бойиган. Бундай матн тингловчини кўпроқ қизиқтиради.\nЭнг яхши кириш сўз ҳар доим сиз билан мухбир ўртасидаги ҳамкорликнинг натижаси бўлади. Сизнинг мақсадингиз кўз илғамас радио журналистика асарини тақдим этишдир, аммо бунда сиздан кейин сўзлайдиган мухбир гапларини айтиб қўймасликка ҳаракат қилиш лозим. Шундай экан, мухбир билан қанча эрта гаплашиб, кириш сўз матнини маслаҳатлашиб олсангиз, шунча яхши.\nОхирги дақиқада муҳим бир ўзгариш бўлиб қолиши ёки бирор бир техник муаммо юзага чиқиб қолиши ва бунинг оқибатида мухбирингиз ушбу воқеанинг аҳамиятли бир жиҳатини ўзининг лавҳасига қўша олмай қолиши мумкин. Шунинг учун ҳам хабар тафсилотини пухта билиш сиз учун муҳим. Бошқа манбалардан ҳам хабар мавзуси ҳақида кўпроқ маълумот тўплашга интилинг, энг сўнгги дақиқада матнингизни ўзгартиришга тўри келиб қоладиган бўлса, бундай кутилмаган ўзгаришга доимо тайёр туринг.\nСиз сўзлаётган сўзларни тингловчининг фақат бир марта эшитиш имконияти бор. Шу сабабдан ҳам кириш сўз матни содда ва тушунарли бўлишига интилинг. Агар жумлалар чўзилиб кетаётган бўлса, бу жумлани икки-уч қисмга бўлинг. Сўнг овоз чиқариб ўқинг. Овоз чиқариб ўқиш ҳар доим гапнинг қайси қисми талаффузга мураккаблигини намойиш этади.\nАлбатта, радиобошловчи сифатида сизнинг ишингизнинг "белига тепадиган" кўп нарса учраб туради, лекин бу сабабларнинг аксарига инсонларнинг ўзлари сабабчи бўладилар. Ҳар доим сизнинг кириш сўзингиздан кейин лавҳа қандай бошланишини тинглаб кўринг. Сиз ҳозиргина айтган сўз, ибора ёки жумланинг бир неча сониядан кейин мухбирнинг тилидан яна янграшини истамайсиз-ку. Бу жуда ҳам ёмон эшитилади.\nОвоз билан бошланадиган лавҳа учун кириш сўз\nҲар доим бирор бир овоз билан бошланадиган лавҳага кириш сўз ёзгунча эҳтиёт бўлинг. "Жастин Уеб хабар қилади", деб айтганингиздан кейин сиз биринчи бўлиб кимнингдир овозини эшитишни истайсиз, қандайдир қўшиқ парчаси ёки отишма овозини эмас. Мос кириш сўз тингловчиларни Жастин Уеб овозидан олдин эшитиладиган нарсага тайёрлайди.\nКириш сўз хабар ёки лавҳага доир ҳамма гапни айтиб қўйса ҳам тингловчига материалнинг қизиғи қолмайди. Шунинг учун айрим деталларни асраб қолинг, аммо бу мазмунни тушуниш эвазига бўлмаслиги лозим. Ҳаддан зиёд кўп рақам ҳам кириш сўзни бузади. Бироқ айрим пайтларда рақамни тилга олмасликнинг иложи бўлмайди. Шунингдек, абрревиатураларга эҳтиёт бўлинг – БМТнинг Бирлашган Миллатлар Ташкилоти эканини кўпчилик билиши мумкин, аммо ҳамма аббревиатура ҳам эмас.\nКириш сўзингизда сўзни “тежанг”\nУшбу маслаҳатнинг маъносини қуйидаги мисоллар яхши изоҳлаб беради. Би-би-сининг Radio 2 станциясида ахборот ўқиб турганда ҳеч қачон “қўшиқчи Майкл Жексон” дейишмайди. Чунки Radio 2 асосан мусиқага мўлжалланган радиостанция бўлиб, уни асосан мусиқа ишқибозлари тинглашади ва бу ишқибозлар Майкл Жексоннинг ким бўлганини яхши билишади, дейишади бу радио ходимлари. Radio 5 мисолида ҳам ҳеч қачон "футболчи Девид Бекхэм" дейишмайди. Чунки спорт ишқибозлари Девид Бекхэмнинг кимлигидан аллақачон яхши хабардорлар.\nБи-би-сида буюк кириш сўзлари ёзадиган ижодкорлар кўп. Ён-атрофингизга назар солинг, улардан сабоқ олинг. Яхши кириш сўзини эшитиб қолсангиз, диққат билан уни ўрганиб чиқинг. Мабодо кириш сўз ёзишда бошингиз қотиб қолса, энг содда техникадан фойдаланинг: ўзингизга савол беринг – бор маълумотни қандай қилиб бир жумлада айта оламан? Кўпинча ана шу бир жумла мукаммал кириш сўз асоси бўлиб хизмат қилади.


Ҳеч қайси мамлакатда кўрмаганман - “Китоб дунёси” газетаси сайти\n594 марта кўрилган.\nЎзбекистон Ёзувчилар уюшмасининг Тошкентдаги биносига кирганингизда ақл бовар қилмайдиган ҳодисага дуч келасиз: бу – бино эмас, шинам кабинетлар, конференция заллари ва бошқа зарур хоналарга эга бўлган янги, муҳташам ҳақиқий сарой. Бу ерда бир қатор адабий нашрларнинг таҳририятлари ҳам жойлашган.\nХиёбон Ўзбекистон Республикаси Президенти Шавкат Мирзиёевнинг қарорига мувофиқ барпо этилган.\nМен ижод аҳлига қаратилаётган бундай эътиборни ҳеч қайси мамлакатда кўрмаганман.\nЎйлайманки, нафақат биз, москвалик меҳмонлар, балки бошқа мамлакатлардан келган, жумладан, украиналик вакиллар ҳам Ўзбекистон Президентининг Ёзувчилар уюшмаси фаолиятини янада такомиллаштириш бўйича қабул қилган қарорларини яхши китобдек завқ билан кўз узмасдан ўқишди, қалбларида эътироф ва ҳавас туйғулари уйғонди.\nБизнинг мураккаб, глобаллашувнинг бешафқат қутқуси авж олган давримизда ёзувчи ва бадиий сўзнинг даражасини тенглаштириб бўлмайдиган чўққига кўтарган замондошларимизга тасаннолар бўлсин.\nХалқаро конференция иштирокчилари билан қилинган суҳбатлар, уларнинг дил сўзлари турли газеталар ва сизнинг “Китоб дунёси” газетасида чоп этилаётганидан хурсандман.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Лондонда шоколадли бар очилди (Видео)\t14:59, 28 март 2016\tЛондоннинг Шордич туманида шоколаддан ясалган бар очилди. Бардаги барча буюмлар, шу жумладан столдан тортиб, стулгача, пиво солинадиган стаканларгача шоколаддан ясалган бўлиб, уларни бемалол истеъмол қилиш мумкин. Бар If Carlsberg Did Chocolate Bars (“Агар Carlsberg шоколадли батон ишлаб чиқарганда эди”), деб аталади дея хабар берди “Вести” нашри.\nҚуйидаги кадрларда барча буюмлари шоколаддан ясалган кичкина бар олдида кириш учун навбатда турган шаҳар аҳолисини кўришингиз мумкин. Бу ерда ҳатто тановул қилиш мумкин бўлган телевизор ҳамда дартс ҳам мавжуд. Бар қурилиши учун уч ой вақт кетган ва ярим тоннадан ортиқ шоколад сарфланган. Бу иншоотни узоқ вақт сақлашнинг имкони бўлмаганидан, ширинликхўр ва пивохўрлар шошилмаса, у тез кунда эриб битиб, йўқ бўлиши мумкин.


Рашкчилар учун GPS га эга узуклар яратилди\n08:31 / 10.06.2015\nДизайнернинг ғояси бўйича, узукка ўрнатилган кичик ўлчамдаги чипнинг асосий вазифаси узукни ўғирлаб кетилиши ёки йўқолиб қолишдан сақлаш иборат бўлади. Бироқ узук муаллифи бу узукнинг ўзининг иккинчи ярмининг қаердалигини доим билишни истовчи рашкчи умр йўлдошлар учун ҳам асқотиши мумкинлигини айтмоқда.\nБеннетт трекинг тизимига эга узукни икки вариантда: классик кўринишдаги “малика” ишловига эга шаффоф олмос ва “маркиз” ишловига эга бинафшаранг олмос билан ишлаб чиқди.\nДизайнер келгусида ҳам кузатув тизимига эга заргарлик буюмлари яратишда давом этишини маълум қилди. Беннетт яқин орада ота-оналарга ўз фарзандлари қаердалигини билиш имконини берадиган тақинчоқлар ишлаб чиқаришни режалаштирмоқда.


5 Май 19:48\nУкраинадаги вазият, миграция инқирози ва Россияга қарши санкцияларнинг салбий таъсири Осиё бозорларида ҳам сезилди. Nikkei Токио фонд биржасидаги савдолар натижаларига кўра, асосий индекс 3 фоизга пасайган.\nУмумий фонда эса, Россия нефти ва газига бўлган эмбаргони муҳокама қилинаётгани ҳақида хабарлар тарқалганидан кейин нефт нархи 2008 йилдан бери энг юқори даражага кўтарилди.\nДунёдаги беқарорлик никел, алюминий, рух ва мис каби барча хом ашёларнинг нархини ҳам оширди. Душанба куни эрталаб никел яна 10 фоизга қимматлашди ва бир тонна алюминий нархи биринчи марта 4000 долларга етди.\nЭслатиб ўтамиз, АҚШда нефт нархи 3 фоизга ошган.\n#Бизнес #Биржа #Дунё


175 та мактабда физикани чуқур ўрганиш синфлари ташкил қилинади - Anhor\nAnhor Все посты 175 та мактабда физикани чуқур ўрганиш синфлари ташкил қилинади\n175 та мактабда физикани чуқур ўрганиш синфлари ташкил қилинади\n2021–2023 йилларда 175 та мактабда физика фани чуқурлаштириб ўқитиладиган синфлар ташкил қилинади. Бу ҳақда “Физика соҳасидаги таълим сифатини ошириш ва илмий тадқиқотларни ривожлантириш чора-тадбирлари тўғрисида”ги Президент қарорида сўз боради, деб ёзади Адлия вазирлигининг Телеграм-канали.\nҚарор билан 2021–2023 йилларда физика фанлари бўйича таълим сифатини ошириш ва физика соҳасидаги илмий тадқиқотларнинг натижадорлигини таъминлаш бўйича комплекс чора-тадбирлар дастури (Комплекс дастур) тасдиқланди. Физика фани бўйича кадрларни, хусусан, қишлоқ жойлардаги мактабларнинг ўқитувчиларини тайёрлаш, қайта тайёрлаш ва малакасини ошириш тизимини ривожлантириш Комплекс дастурнинг асосий вазифаларидан бири ҳисобланади.\n2021–2022 йилларда босқичма-босқич республика ҳудудларида физика фанига ихтисослаштирилган жами 28 та таянч мактаби ташкил этилиб, уларга тегишли ОТМнинг кафедралари бириктирилади.\n2021/2022 ўқув йилидан бошлаб умумий ўрта таълим муассасаларида физика фани кенгроқ ўқитиладиган вариатив ўқув режаси жорий қилинади. Ихтисослаштирилган мактабларда физика фани таянч ўқув режада белгиланган ўқув соатлар доирасида ҳафтасига 3 соатдан ўқитилади\n2021 йил 1 октябргача физика фани ўқитувчиларининг малакасини ошириш бўйича ўқув модуллари ишлаб чиқилади.\n2022 йил 1 январгача Қорақалпоғистон Республикаси, вилоятлар ва Тошкент шаҳридаги биттадан “Баркамол авлод” болалар мактабларида “STEM” физика клублари ташкил этилади, физика фанидан билимларни баҳолаш бўйича миллий сертификатлаш тизими жорий қилинади.\n2022 йил 1 сентябрдан ихтисослаштирилган мактабларнинг физика фани бўйича миллий сертификатлаш тизимида максимал баллнинг 70 ва ундан юқори фоизини тўплаган физика фани ўқитувчиларига базавий тариф ставкасига нисбатан ҳар ойлик устама ҳақи 50 фоиз миқдорида тўланади.\nЎзбекистон байроғини ташлаб юборган рефери қилган иши учун кечирим сўради\nБоғчанинг очилиш маросимида болаларни енгил кийимда рақс тушишга мажбур қилган боғча ходимлари жавобгарликка тортилади


07 декабр 2021, Тошкент вақти: 20:14\nАфғонистонлик қирғизлар яшовчи Вахан минтақаси.\nАфғонистондан Тожикистонга қочган 345 нафар қирғиз мол-қўйлари билан биргаликда 17-18 июль кунлари ўз уйларига -Бадахшон вилоятининг Андемин қишлоғига қайтарилди.\nРасман билдирилишича, Афғонистон ҳукумати уларнинг хавфсизлигини каофлатлаган.\nСўнгги кунларда Толибон ҳаракати Афғонистоннинг қатор вилоятларини босиб олгани ортидан Ўзбекистон ва Тожикистонга қочқинлар қочиб ўтмоқда. Ўзбекистон Толибондан қочиб ўтган юзга яқин афғонистонликни ортга қайтаргани тўғрисида билдирган.\n13-14 июль куни Тожикистонга қочган қирғизлар Қизилровот қишлоғи атрофига жойлаштирилган эди. Қирғизистон ҳукумати расмий Душанбедан Афғонистондан қочиб ўтаётган қирғизларга тўсқинлик қилмасликни илтимос қилиб, уларни тарихий ватанига кўчириб келиш режаси борлигини билдирган.


Бош сахифа > Янгиликлар > Вакилларимиз совриндорлар қаторида\n18-21 декабр кунлари Қозоғистоннинг Актау шаҳрида карате WКФ бўйича «Cуп оф. Актау» халқаро турнири бўлиб ўтди. Унда Россия, Ўзбекистон, Озарбайжон, Грузия ва мезбон давлатдан 400 нафар 6 ёшдан 18 ёшгача бўлган ва ундан катта спортчи куч синашди.\nМусобақалар қизғин ва кескин руҳда ўтди. Ўзбекистон шарафини 11 нафар спортчи муносиб ҳимоя қилган бўлса, уларнинг уч нафари вилоятимиз вакилларидир. Улар ўз вазн тоифаларида фаол қатнашиб, совриндорлар қаторидан жой олишди. Жумладан, 18 ёшгача бўлганлар орасида Зарафшон шаҳридаги 8 умумтаълим мактаби ўқувчиси Суннатилло Шарипов 2 ўринни қўлга киритди. 18 ёшдан катталар ўртасида Навоий кончилик касб-ҳунар коллежи ўқувчиси Жаҳонгир Қувондиқов 2 , шу муассаса мураббийи Амриддин Ражабов эса 3 ўринни эгаллади. Умумжамоа ҳисобида мезбон спортчилар ғолиб бўлди. Иккинчи ўринни давлатимиз вакиллари, кейинги ўринни грузиялик каратечилар забт этди.\nвилоят карате федерацияси раҳбари.\nКўрилганлар сони: 2026


8 сентябр куни Ўзбекистонда кутилаётган об-ҳаво маълумоти\nГидрометеорология хизмати маркази эртага, 8 сентябр куни қандай об-ҳаво кутилаётганини маълум қилди.\nТошкент шаҳри. Ҳаво бироз булутли бўлади, ёғингарчилик кутилмайди. Шамол шарқдан 5-10 м/с тезликда эсади, 12-15 м/с гача кучайиши мумкин. Ҳарорат кечаси 18-20 даража, кундузи 34-36 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 15-20 даража илиқ, кундузи 25-30 даража иссиқ бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 17-22 даража илиқ, кундузи 32-37 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 15-20 даража илиқ, кундузи 32-37 даража иссиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 17-22 даража илиқ, кундузи 34-39 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 15-20 даража илиқ, кундузи 32-37 даража иссиқ бўлади.\nРеспубликанинг тоғли ҳудудлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда. Ҳарорат кечаси 12-17 даража илиқ, кундузи 25-30 даража иссиқ бўлади.


Шавкат Мирзиёев Янгиқўрғондаги 3 миллион долларга барпо этилган “Sura General Investments” боғига борди — Review.uz\nШавкат Мирзиёев Янгиқўрғондаги 3 миллион долларга барпо этилган “Sura General Investments” боғига борди (фото)\nБу ер илгари суғорилмас, шу сабабли ундан унумли фойдаланилмас эди. Бирлашган Араб Амирликларининг 3 миллион доллар тўғридан-тўғри хорижий инвестицияси ҳисобига 103 гектар майдонда интенсив боғ барпо этилди.\nЎзбекистон Президенти Шавкат Мирзиёев 18 февраль куни Наманган вилоятининг Янгиқўрғон туманига келди. Давлат раҳбари ўтган йили июнда вилоятда бўлганида Косонсой, Чортоқ, Янгиқўрғон туманларини боғдорчиликка ихтисослаштириш яхши самара беришини айтган эди. Шунга мувофиқ, ушбу тоғли туманларда замонавий боғ ва токзорлар ташкил этилмоқда.\nШавкат Мирзиёев Наманган вилоятига маҳаллалардаги шароитни ўрганиш мақсадида жўнаб кетди\n- Сизларнинг ишли бўлганларингни, кайфиятларингни кўриб хурсандман. Йўлларингизни топиб, иш билан бўлиб, бирингизни икки қилиб, фарзандлар камолини кўриб яшасаларингиз - менинг энг катта мақсадим шу. Бунинг учун шу билан чегараланмай, кўпроқ билим олишингиз, янги марраларга интилишингиз керак, - деди Шавкат Мирзиёев.\n- Ёшлар йўлини тасаввур қилолса, куч пайдо бўлади. Қийинчиликлардан, синовлардан хафа бўлмаслик керак. Ҳаёт мактабини ўтаган инсон дунёга бошқача қарайди. Ёшларнинг яхшисиям, ёмониям бизнинг фарзандларимиз. Сизларга ўхшаган интилувчан, эртанги кунига бефарқ бўлмаган, касб-ҳунарли ёшлар бошқа тенгдошларига ўрнак бўлиши керак, - деди Президент.


ҲАЁСИЗ ЛИБОСЛАР ТАЪСИРИ – «Ислом ота» жомеъ масжиди\nShanba, Sentabr 25 2021\nБош саҳифа/Аёллар саҳифаси/ҲАЁСИЗ ЛИБОСЛАР ТАЪСИРИ\nҲАЁСИЗ ЛИБОСЛАР ТАЪСИРИ\nАёллар иффатли кийиниши ва ўзларини яхши тутиши лозим. Бу ниҳоятда катта масала. Аллоҳ аёл кишини хотин, она бўлиши учун гўзал, латофатли этиб яратган. Шунинг учун ҳам шариатда эркаклар учун ҳаром қилинган тилла, кумуш, ипак каби зийнат буюмлари аёлларга ҳалол қилинган. Лекин бу рухсат-ижозатлар номаҳрам эркакларнинг шаҳватини қўзғатиш, Аллоҳ берган ҳусну жамолларини кўча-кўйда кўз-кўз қилиб, гуноҳ ишларга манба бўлиш учун берилган эмас. Улар ўз жуфти ҳалоли ҳузурида, рухсат берилган жойларда бемалол зеби-зийнатли бўлиши мумкин, ҳатто лозим.\nБаъзи аёллар номаҳрамлар эътиборини тортиш учун қўлидан келган-келмаган ясан-тусанни қилади, ўзида бўлмаса, қўшнисидан олиб бўлса ҳам, тақинчоқ тақишга, янги кийим кийишга интилади. Уйда, эрлари ҳузурида эса бир аҳволда бўлиб юради. Бу ҳол кўплаб оилавий келишмовчиликларнинг сабабидир. Кўчада зеб-зийнатга бурканиб ўзини намойиш қилиб юрган аёлларни кўриб келган эркак уйида ўзига қарамайдиган хотинини кўриб, ғалати бўлиши табиий. Аслида эса тескариси бўлиши, аёл бегоналар кўзидан ўзини асраб, бор гўзаллигини эрига намойиш қилиши керак.\nОхирги вақтда аёлларнинг таналарининг кўп жойини очиб юриши нафақат зинога, балки эркакларнинг жинсий заифлигига сабаб бўлаётганини мутахассислар ташвиш билан таъкидлашяпти. Шунингдек, баданни очиб юриш боис аёллар ҳам турли касалликларга чалинаётгани ҳақида хабарлар кўп.\nКўча-куйда ҳар бир кишининг кўзи тушадиган бундай шармсиз либослар, нафақат балоғат ёшига етган ва балоғат бўсағасидаги ёшларнинг, балки омманинг назарини чалғитиб, фитнага етаклайдиган воситадир. Айниқса, ҳар томонлама ривожланиб бораётган ўсмир ёшлар бундай фитнали кўриниш олдида ва номуссиз либослар қаршисида кўз-назарлари, ақлларини назорат эта олмайди. Ҳаёсиз манзаралардан кўзларини олиб қочишга журъати етмай, ожиз қолиши аниқ. Бунинг натижасида кучли истак ғалаён кўтара бошлайди. Бу ҳолат кўпинча нафс-истакларини жиловлай олмаган ўсмирларнинг хулқлари бузилишига сабаб бўлиб, ўй-хаёлларини ушбу ҳолат буткул ўзига ром этади. Оқибатда илму ҳунар олишга рағбати сусайиб кетади.\nХўш, бу каби зарарли иллатлардан сақланиш учун, балоғат ёшига етган ёки балоғат ёши бўсағасидаги ёшлар нима чора қўлласин? Хўш, бу каби “дард”га қарши қандай курашиш, қандай чора қўллаш керак?\nБунинг тарихига назар солсак, уларни ғараз ниятли кимсалардан ташкил топган гуруҳлар ўйлаб чиққан бўлиб, уларнинг қабиҳ мақсадлари барча ҳудудларда ҳар қандай тартиб-интизомни бузиш ва жамиятда гўзал одобларни таг-томири билан йўқ қилишга қаратилган. Бу билан улар ҳар бир юртдаги эркаклар заифлашиб, ушбу йўлга батамом муккаларидан кетганидан сўнг ҳокимиятга осонгина эга бўлишни ният қилишган.\nИнсон нафси ҳиссиётга эргашувчи, ҳиссиёт эса нуқсонга олиб борувчидир. Ҳиссиётга ўта берилувчан аёллар нолойиқ либослар оқимига қараб жуда тез оқади. Бу эса ғаламислар ёвуз режаларининг амалга ошувини осонлаштиради. Иффат фазилатидан йироқ бўлганларга мўлжалланган бундай либослар асло чегара билмайди. Асли заифа ва ожиза қилиб яратилган аёллар ял-ял товланиб турган бу “гўзаллик” қаршисида ожиз қолади, маънан ғариб “гўзаллик” шайдолари дарҳол унинг асирига айланади. Бу тоифа аёлларнинг наздида бундай либосларни киймаслик гўёки “маданиятдан узилиш” ва “замондан ортда қолиш”дир. Бу “маданият”га ошуфта бўлган аксарият “замонавий”лар секин-аста, ўзлари билиб-билмаган ҳолда фитналар гирдобида қолиб, гуноҳлар уммонига шўнғиб бораверади.\nБаъзи аёллар мол-дунё тўплаш мақсадида ўзини кўз-кўз қилиб, қинғир йўлни танлайди. Кийим сабабли айрим оилаларда эр-хотин орасида жанжал ва тортишувлар келиб чиқади. Бу тортишув эса, аёлнинг эридан “янги чиққан мода”ни олиб беришини талаб қилиши билан бошланади. Натижада, кўпинча оилалардаги бу каби ҳолатлар ўзаро низога айланиб, эр-хотин ўртасига совуқчилик тушади. Оқибатда бу чиркин тушунча жамиятда ёлғиз аёлларнинг ва тирик етимларнинг сони ортиб боришига хизмат қилмоқда. Эътибор беринг, жуда оддий ҳолат бўлиб кўринган “маданиятли ва замонавий” очиқ либослар ортида кўз илғамас қанча ёмонлик, фисқу фужурлар турибди.\nЎз дини ва ўзлигига содиқ момоларнинг бебаҳо маънавиятини қадрлайдиган ва чеҳрасида ор-номус балқиб турган мўътабар аёл-қизлар эса, динимиз ва ўчмас анъаналаримизнинг олий-намунавий аҳлоқ чегарасидан чиқишни одобсизлик деб билишади. Тараққий этиб бораётган жамиятимиз ва келажагимиз пойдевори бўлган ёшларимиз эгри йўллардан юришга ҳаё қилади. Ўзларининг хушсурат кўриниши ва ораста кийими, чиройли хулқи, ибо-ҳаёси билан эл меҳрини қозонади.\n«Аллоҳ ва Унинг Пайғамбари бир ишни ҳукм қилганида – ҳеч бир мўмин ва мўминага (уни бажариш ёки бажармаслик) ишларида ихтиёр бўлиши мумкин эмасдир…» (Аҳзоб, 36).\nИФФАТ ЛИСБОС ТАСАТТУР ҲАЁ ҲИЖОБ\n«САРҲИСОБ» ТАНЛОВИДА ИШТИРОК ЭТИНГ!\nМактабларга рўмол ва дўппида боришга рухсат берилди\n7 kun олдин\nДИҚҚАТ, ТАНЛОВ! «МАЗҲАБЛАР — БИРЛИК РАМЗИ»\nМУСТАҚИЛЛИКНИНГ 30 ЙИЛЛИГИ МУБОРАК!\nАёллар саҳифаси (17)\nИслом тарихи (23)


32590 Ўқиш режими + -\nИнсон қалби доимо меҳр-муҳаббатга муштоқ бўлади. У хоҳ кичик, хоҳ катта ёшда бўлсин, ўз яқинларининг, атрофдагиларнинг меҳрларидан руҳий қувват олади. Аллоҳ учун дўстлашиш, ўзаро меҳр-муҳаббатли бўлиш савобли амаллардандир.\nОдамларга нисбатан меҳр-муҳаббатли бўлиш савобли, гўзал ишлардан саналади. Бу ҳақда кўплаб ҳадислар бор.\nАбу Ҳурайра розияллоҳу анҳудан ривоят қилинади.Расулуллоҳ соллаллоҳу алайҳи васаллам дедилар: “Иймон келтирмагунингизча жаннатга кирмайсизлар.Ўзаро бир-бирларингизга муҳаббат қўймагунингизча иймонли бўлмайсизлар. Сизларни, агар амал қилсангиз, ўзаро муҳаббат пайдо қиладиган ишга далолат қилайми? Саломни ораларингизда ёйинглар”(Имом Муслим ривоятлари).\nҲадис шарҳида Имом Нававий: “Фақат ўзаро меҳр-муҳаббат сабабли ҳолингиз яхшиланади, иймонингиз комил бўлади”, дейдилар. Иймонимиз комил бўлиши, ҳолатимиз яхшиланиши меҳр-муҳаббат туфайливужудга келгани учун шунга ҳаракат қилишимиз керак.\nАлбатта, инсон меҳр-муҳаббат билан тирикдир.Одамларни бир-бирига яқинлаштирадиган гўзал хислатлар борки, улардан бири кечиримлилик, гина сақламаслик. Аллоҳ таоло Нур сурасининг 22-оятида: «... балки уларни афв қилиб, кечирсинлар! Аллоҳ сизларни мағфират қилишини истамайсизми?! Аллоҳ мағфиратли ва раҳмлидир», деб марҳамат қилган.\nБошқа бир оятда эса Аллоҳ таоло шундай дейди: “(Ҳар қандай) ёмонликнинг жазоси худди ўзига ўхшаш ёмонликдир. Бас, кимки афв этиб (ўртани) тузатса, бас, унинг мукофоти Аллоҳнинг зиммасидадир...” (Шўро сураси, 40-оят).\nДемак, инсон бошқаларнинг айбини афв қилиб кечирса, Аллоҳ таоло ҳам унинг гуноҳларини кечиради ва бу яхши амали учун уни мукофотлайди.\nАфсуски, ҳозирда ҳаётимизда бир-бирлари билан аразлашиб, сўнг умуман кунлаб, ойлаб, ҳатто йиллаб гаплашмай юрадиган инсонларга гувоҳ бўлиб қоламиз. Албатта, бу гўзал ахлоқий муносабатларга зид ҳолат…\nАбу Ҳирош Асламийдан ривоят қилинади. У киши Расулуллоҳ соллаллоҳу алайҳи васалламнинг: “Ким биродари билан бир йил аразлашиб юрса, бу унинг қонини тўккан билан баробардир”, деганларини эшитган эканлар.\nУзоқ муддат аразлашиб юриш инсон қонини тўкишдек оғир гуноҳ билан тенглаштирилган экан, бундан сақланиш лозим. Агар инсон бир инсондан аразлаб юрса, уни кўришни хоҳламайди, унинг дўстлари, яқинлари билан ҳам алоқани камайтиради. Доим қалбига ўша инсонга нисбатан ёмон ўй-фикрлар келаверади.\nДинимизда банданинг ўзига хос заифликлари ҳисобга олиниб, уч кунгача аразлашишга рухсат берилган.Бундан ортиқ гина сақлаб, хафа бўлиб юриш ҳалол эмас.Бир йилгача ярашмай, аразлашиб юриш эса билиб туриб ҳаром ишда бардавом бўлиш демакдир. Бу ишда эҳтиёт бўлиш, аразлашган инсон билан тезроқ ярашиш чораларини излаб, буни амалга ошириш лозим.\nАбу Айюб Ансорий розияллоҳу анҳудан ривоят қилинади. Расулуллоҳ соллалоҳу алайҳи васаллам:“Мусулмонга ўз биродаридан уч кундан ортиқ аразлаб юриши ҳалол эмас. Учрашганларида униси ҳам юз ўгиради, буниси ҳам юз ўгиради. Уларнинг яхшиси аввал салом берганидир”, дедилар.\nМана шу икки кишининг қай бири аввал салом берса, шуниси яхшироғи бўлади. Бу инсон Аллоҳ таолога ҳам суюклироқ ва маҳбуброқдир.\nҲишом ибн Омир розияллоҳу анҳудан ривоят қилинади. “Расулуллоҳ соллалоҳу алайҳи васалламнинг шундай деганларини эшитдим: “Мусулмон кишининг бошқа бир мусулмондан уч кечадан ортиқ аразлаши ҳалол эмас. Икковлари уч кечадан ортиқ аразлашиб юрса ва шу ҳолда давом этишса, иккови ҳам ҳақдан четлаган бўлади. Улардан қай бири биринчи бўлиб (араздан) қайтса, бу унинг гуноҳларига каффоратдир. Агар улар аразлашган ҳолида вафот этса, икковлари ҳам жаннатга кирмайди”.\nАгар мўмин-мусулмонлар аразлашиб қолишса, уч кундан ўтказмасдан ярашиб олишлари лозим бўлади.Акс ҳолда, икки томонга ҳам оғир оқибатлар етади. Аразлашиш ҳолати фақатгина дўстларда эмас, балки опа-сингиллар, ака-укалар ўртасида ҳам содир бўлиши мумкин. Бундай вақтларда нафақат ўзаро муносабатлар, балки оилавий муносабатларга ҳам путур етиши мумкин. Агар ака-укалар, опа-сингиллар қуда бўлишса, тақдир тақозоси билан фарзандларининг тақдир йўллари айро бўлса, бир-бирлари билан силаи раҳм алоқаларини узадилар, турли давраларда кўришишса ҳам, ҳатто бир-бирларига салом ҳам бермасликларининг гувоҳи бўлиб қоламиз. Ахир улар бир ота-она фарзандлари-ку. Барча ишни Аллоҳнинг тақдиридан деб билиб, бир-бирларидан гина сақламасдан, ўзаро муносабатларни ислоҳ қилишса, қандай ҳам гўзал иш бўлар эди.\nАллоҳ таоло: «Агар (иймондан) юз ўгирсангизлар, яқинки, сизлар ерда бузғунчилик қилурсизлар ва қариндош-уруғларингиз (билан ҳам алоқаларингиз)ни узурсизлар! Ундай кимсаларни эса Аллоҳ лаънатлагандир. Бас, уларнинг (қулоқларини панд-насиҳат эшитишдан) кар, кўзларни эса (тўғри йўлни кўра олмайдиган) кўр қилиб қўйгандир» (Муҳаммадсураси, 22–23-оятлар). Яъни, яқин қариндошлар билан алоқани узганлардан Аллоҳ рози бўлмайди. Бу ишнингқанчалик гуноҳ эканини чуқур англаб етишимиз лозим ва ундан узоқ бўлишимиз керак.\n“Гина” ҳақида ўзбек халқида “Яхшида гина бўлмас”, “Гина — адоватнинг қўшниси” каби мақоллар ҳам бор.\nБир куни Расулуллоҳ соллаллоҳу алайҳи васаллам саҳобалар билан бирга ўтирганларида: “Ҳозир шу эшикдан жаннат аҳлидан бўлган киши кўринади!”дедилар. Бас, Саъд ибн Молик розияллоҳу анҳу кирдилар. У кишининг амалларини Абдуллоҳ ибн Амр розияллоҳу анҳу кузатдилар. У киши биродарида ортиқча амални кўрмадилар. Сўнг Саъд ибн Моликдан бу ҳақда сўрадилар. У киши эса: “Ётарканман, қалбимда бирон кимсага нисбатан адоват бўлмайди”, деб жавоб бердилар.\nБарчамиз Аллоҳ таолонинг розилигига эришишни, жаннатга киришни хоҳлаймиз. Бу мақсад сари интилиб, амалларимизни, муомаламизни гўзал қилишга уринамиз.Жаннат аҳлидан бўлишга сабаб бўладиган яна бир фазилат – қалбда ҳеч кимга нисбатан адоват, гина сақламаслик экан. Аслида гина сақласа, қалбда бир қора доғ пайдо бўлади. Уни ўз вақтида бартараф этмаса, қора доғ вақт ўтган сари бутун қалбни қорайтириб, гуноҳ ва маъсиятларни бажаришга мойил қилиб, кечиримлилик сифатларини ҳам буткул ўчиради. Қалбда бир инсонга нисбатан гина сақлаши аввал ана шу одамнинг ички оламини қийнайди, мана шу сабабли қалб хотиржам бўла олмайди. Аммо қатъият билан: “Агар уни кечирсам, Аллоҳ ҳам менинг гуноҳларимни кечирар”, деган ниятда кечирса, ўзи ҳам анча енгиллашади ва қалбини қийнаётган нарса ҳам уни буткул тарк этади. Ҳозирги кунда барча инсонлар бир-бирларини кечиришса, аразлашишмаса, гина сақлашмаса, меҳр-муҳаббат зиёда бўлади. Бунинг натижасида эса бутун жамият манфааткўради.\nДемак, меҳр-шавқатли бўлайлик ва шу сабабли саодатга эришайлик. Инсоннинг юмшоқ қалбли, раҳм-шавқатли, кечиримли бўлмоғи нафақат ўзи учун, балки бошқалар учун ҳам фойдалидир. Бағритош инсонларни ҳеч ким хушламайди. Агар инсон меҳрибон бўлса, нафақат ўзи, балки барча инсонлар ўзаро ҳамжиҳат бўлиб, гўзал ҳаёт кечирадилар.\n“Баҳор келса, тошдан бир нарса унарми?\nСен тупроқ бўлки, бағрингдан гуллар униб чиқсин!”\nИнсонларга меҳр-муҳаббат, зиё улашувчи гўзал қалб эгалари бўлиш барчага насиб этсин!\n“Хадичаи Кубро” аёл-қизлар ўрта махсус\nИслом билим юрти мударрисаси\nНуфузли қурултойда Ўзбекистондан вакил иштирок этади\nЮртимиз яна алломалар юрти бўлишини умид қилиб қоламиз\nҲаж одоби Аллоҳ таоло «Кимнинг қудрати етгайдир, Аллоҳ йўлида Байтуллоҳга ҳаж қилмоғи фарздир. Кимки Аллоҳнинг ҳукмига қарши чиқғайдир, Аллоҳ ундоқ давоми...\n00:57 / 02.12.2016 931\nМуслимлар маконида сен ғурурсан, муслима. Садоқат саройида соф сурурсан, муслима. Сен мустақим манзилга йўл қурурсан, муслима. Ҳам бу йўлда толиқмай тик давоми...\n03:31 / 12.11.2016 3384\nҚуръон мусобақасига доир янгилик: жой ўзгарди!\nҚуръон мусобақасининг Республика босқичини томоша қилмоқчи бўлган опасингилларимиз учун Наврўз тантаналар уйида жой ҳозирланаётгани ҳақида аввал хабар берган давоми...\n09:31 / 19.04.2018 628\nНасиҳат қилишларини ёқтирмайсизми?\nБаъзан атрофга қарасак, ҳамма бизга қандай кийинишни, қандай ўқишни, қандай ишлашни, қандай яшашни ўргатаётгандек туюлади. Улар буни «дўстона маслаҳат» деб ҳам давоми...\n05:24 / 11.03.2019 511\n«Марямнинг онаси – аёлларимизга гўзал ўрнак!»\n13:15 / 04 июль 443\nҚУРЪОН ЭШИТИШНИНГ СОҒЛИҚҚА ФОЙДАСИ\n15:17 / 01 июль 252\nСиз малинанинг фойдаларини биласизми?\n16:07 / 29 июнь 693\nБу умматнинг аёли нима учун олима бўлолмайди?\n21:00 / 27 июнь 1090\n20:00 / 25 июнь 1276\n11:17 / 14 январь 74417


«Феруза Юлдашевна мустақил Ўзбекистоннинг биринчи аёл элчиси сифатида тарихда қолади. Бу шараф бўлиши билан бирга, улкан масъулият ҳамдир. Қолаверса, унинг бундай масъулиятли лавозимга лойиқ топилгани мамлакатимизда аёлларга бўлган юксак ишонч ва эътироф намунасидир.\nИшонамизки, бундай эътибор ва эътирофга бундан кейин ҳам кўп маротаба гувоҳ бўламиз. Зеро, ўзбек аёллари бунга муносибдир», деди Танзила Норбоева.\nФеруза Маҳмудова 1975 йил 19 апрелда Тошкент шаҳрида зиёлилар оиласида туғилган. 1996 йил Жаҳон иқтисодиёти ва дипломатия университетининг Халқаро муносабатлар факультетини тамомлаган. 2009 йилда Германиянинг Эберхард Карл университетининг тинчликни ўрганиш, халқаро сиёсат мутахассислиги бўйича гуманитар фанлар магистри даражасини олган.\n1996-2006 йилларда Ташқи ишлар вазирлигининг марказий аппаратида турли лавозимларда ишлаб, бир қатор олий даражадаги ташрифларни тайёрлашда фаол иштирок этган. Шу билан бирга, Европанинг нуфузли академияларининг таҳлилий марказларида малака оширган.\n2014-2018 йилларда Ўзбекистон республикаси президенти қошидаги Стратегик ва минтақалараро тадқиқотлар институтида фаолият олиб борган.\n2018 йилдан буён Ташқи ишлар вазирлиги бош бошқармасида ишлаб келаётганди.


Муносиб келин (иккинчи мақола) - Hidoyat.uz\nАсосий саҳифа Жамият Оила Муносиб келин (иккинчи мақола)\nАбдуллоҳ ибн Амр розияллоҳу анҳудан ривоят қилинади: «Расулуллоҳ соллаллоҳу алайҳи васаллам дедилар: «Дунёнинг ҳаммаси матоъдир ва дунёнинг энг яхши матоъи солиҳа аёлдир» (Насаий ва Муслим ривоят қилганлар).\n«Матоъ» сўзи «баҳра олинадиган нарса» деган маънони билдиради. Ушбу ҳадиси шарифда бу дунёдаги нарсаларнинг ҳаммаси ҳам «матоъ» экани, уларнинг ичида энг яхшиси солиҳа аёл экани ҳақида сўз кетмоқда. Бу билан аҳли солиҳ бўлиш жуда ҳам яхши экани, аёлларнинг ичида ҳам энг афзали солиҳаси бўлиши таъкидланмоқда.\n«Солиҳ инсон» дегани шариат томонидан буюрилган амрларни бажариб, қайтариқлардан қайтадиган ва ўз ихтиёри ила қўшимча нафл амаллар қиладиган инсон деганидир. Солиҳлик фасод ва ёмонликнинг тескарисидир.\nСолиҳлик банданинг ҳилқатида ҳам, қиладиган амалида ҳам бўлади. «Сулҳ» сўзи ҳам «салоҳ»дан олинган бўлиб, кишилар орасидаги бузилган муомалаларни тузатиш маъносида ишлатилади. Солиҳлик дунё ва охират ишларида яхши бўлишни англатади.\nДемак, келин танлаш вақтида келиннинг солиҳа бўлишига эътибор бериш керак. Бу эса яратилишда ҳам, хулқу одоб ва бошқа сифатларда ҳам етук бўлишдир.\nБолага меҳрибон ва эрга риояли бўлиш.\n«Набий соллаллоҳу алайҳи васаллам: “Туя минган аёлларнинг энг яхшиси Қурайшнинг солиҳа аёлларидир. Болага кичиклигида энг шафқатлидир. Эрга унинг қўлидаги нарсаси хусусида энг риоялидир”, – дедилар» (Икки Шайх ривоят қилганлар).\nДарҳақиқат, бу сифатлар ҳар бир аёл учун ўта зарур сифатлардир. Ўз боласига меҳрибон бўлмаган, уни керагича авайлаб-асраб катта қилмайдиган аёлни ким ҳам яхши аёл, дея олади. Ундай бемеҳр аёлнинг оиласида болалар меҳрсиз, одобсиз, ахлоқсиз бўлиб ўсадилар. Бу эса, оила учун, оила бошлиғи учун катта мусибатдир.\nЖобир розияллоҳу анҳудан ривоят қилинади: «Уйландим. Расулуллоҳ соллаллоҳу алайҳи васаллам менга: «Қандайига уйландинг?» дедилар. «Жувонга», дедим. «Бокира қиз олиб, у билан кўнгил ёзсанг бўлмасмиди?» дедилар» (Бешовлари ривоят қилганлар). Ушбу ҳадисдан бокира қизга уйланиш афзал экани келиб чиқади.\nМуҳаббатли ва серфарзанд бўлиши.\nМаъқал ибн Ясор розияллоҳу анҳудан ривоят қилинади: «Бир киши Набий соллаллоҳу алайҳи васалламнинг ҳузурларига келиб: «Ё Аллоҳнинг Расули! Бир жамолли ва ҳасабли аёл топдим. Аммо туғмас экан. Унга уйланаверайми?» деди. «Йўқ», дедилар. Кейин у зотга иккинчи марта келди. Яна қайтардилар. Сўнгра учинчи марта келганида: «Эрига муҳаббат қиладиган ва кўп туғадиган аёлга уйланинглар. Мен бошқа умматларга сизларнинг кўплигингизни кўз-кўз қилувчиман», дедилар» (Абу Довуд, Насаий ривоят қилганлар. Ҳоким саҳиҳ, деганлар). Бу ҳадиси шарифдан эрига муҳаббат қиладиган ва кўп туғадиган аёлга уйланиш кераклиги англанади.\nУшбу ҳадисдан олинадиган фойдалардан энг асосийси уйланишдан олдин аҳли фазл, илмли кишилардан маслаҳат сўрашнинг яхшилигидир. (Давоми бор).\nМаълумот “Бахтиёр оила” китобидандан олинди\nСурур бағишлаш, итоаткор бўлиш ва хилоф қилмаслик.\n«Қачон назар солса, сурур бағишлайдигани».\n«Қачон амр қилса, итоат қиладигани».\n«Эрига ўз жонида ва молида у ёқтирмайдиган нарса ила хилоф қилмайдигани».\nСерфарзандлик. Бу сифат қариндош-уруғ аёлларга қараб билинади.\nАввал турмуш қурмаган бўлиши.\nДиндор ва қаноатли оиладан бўлиши.\nНасаби яхши бўлиши.\nҲуснли бўлиши. Шунда эрнинг кўнгли тўқ бўлади, муҳаббат қўяди, бошқаларга қарамайди.\nҚариндошлардан бўлмаслиги. Қариндошга уйланса, болалари заифҳол бўлиш эҳтимоли кучли. Яна, Аллоҳ кўрсатмасин, келишмовчилик бўлиб қолса, қариндошлик алоқаларига зарар етиши ҳам мумкин. Бегонадан бўлса, болалар заифҳол бўлмайди. Куёв-келиннинг баҳонаси билан уларнинг қариндош-уруғлари ҳам қуда-анда бўладилар, ижтимоий алоқалар ривожланади.\nБир хотиндан зиёда қилмаслик. Чунки кўпхотинлиликнинг машмашаси ҳам кўп бўлади, шартларини бажо қилиш ҳам осон эмас.\nШайх Муҳаммад Содиқ Муҳаммад Юсуф раҳимаҳуллоҳнинг “Бахтиёр оила” китобидан олинди


Жўжаларни инкубаторлардан паррандахоналарга ўтказиш – Tadbirkor-Fermer\nЖўжаларни инкубаторлардан паррандахоналарга ўтказиш\nЖўжаларни паррандахоналарга ўтказишдан олдин, уларнинг соғлом ва тетик ҳолатда эканлигига амин бўлишимиз лозим. Жўжаларни келтиришдан олдин паррандахоналар ёз мавсумида 24 соат, қиш мавсумида 48 соат истишга қўйилади. Паррандахона бўйича ем ва сувнинг тақсимланиши: жўжаларни жойлаштириш вақтида сувнинг ҳарорати хона ҳароратидай бўлиши учун жўжаларни келтиришдан маълум вақт олдин сувдонларда жўжахонага бир маромда қўйилади, жўжалар жойлаштирилгандан сўнг омухта емлар (бошланғич) тарқатилади. Катакларда боқиладиган жўжалар учун катакларни тайёрлаган заводнинг йўриқномасига асосан катакларнинг поли ва сим тўрлари созланади.\nЖўжаларни жойлаштириш олдидан қафасларнинг пастки қисмига 20х30 см ўлчамдаги беш варақ қоғоз устма -уст қилиб тўшалади. Инкубатордан чиқарилган жўжалар 6 соат ичида қафасларга қуйидаги зичлик меъёрларига қатъий амал қилган ҳолда жойлаштирилади: 1-3 ҳафталик ёшдагилар 350 см²/бош, 3-16 хафталик ёшдагилар 450 см²/бош, 16 ҳафта ва ундан катта ёшдагилар 500см²/бош.\nЖойлаштириш зичлиги меъёрларга амал қилингандагина, жўжаларнинг озиқланиши ва сув ичишига етарли шароит яратилган бўлади. Жойлаштириш зичлиги оширганида паррандалар маҳсулдорлиги пасаяди, камайтирилганда эса ишлаб чиқариш майдонларидан фойдаланиш самараси тушиб кетади.\nЖўжаларнинг шу вақтдаги ҳолати асосий кўрсаткич ҳисобланади. Жўжалар бир текис тарқалган ва бемалол ҳаракат қилаётган бўлса, демак, хона ҳарорати ва хонани шамоллатиш (вентилация) меъёрда бўлади.\nЖўжалар бир жойга тўпланишиб, ғунажак бўлиб туришган ёки хонанинг бир жойидан ўзларини олиб қочиришаётган бўлса, демак, хона ҳарорати паст ёки елвизак пайдо бўлган бўлади.\nЖўжалар полда чўзилиб ётиб, тумшуғини очиб харсиллаб нафас олаётган бўлса, демак, хона ҳарорати жуда исиб кетган бўлади.\nЖўжаларни ўстиришнинг дастлабки кунларида барча кирувчи ва чиқувчи шамоллатиш мосламалари (дарчалари) беркитилади, шамоллатгичлар ишлатилмайди. Бино ичи ҳарорати ва ҳавоси сифатига қараб шамоллатгичлар аста – секин ишлатила бошлайди, бунда бино ҳарорати ўта совиб кетмаслиги, елвизак бўлмаслиги талаб этилади. Жўжаларга берилаётган озуқа ва сув ҳарорати бино ичи ҳавоси ҳарорати даражасида бўлиши керак.\nМабодо жўжаларнинг сув ичмаётганлиги кузатилса, унда қафаснинг ҳар бир бўлмасидан 2-3 бошдан жўжа олиб, вакуум суғоргичдаги сувга тумшуғи ботирилгач, дарҳол сув ичишни бошлашади, қолганлари эса уларга тақлид қилишади. Жўжалар биринчи бор суғорилганидан сўнг, ерга тўшалган қоғоз устига кўпига билан 1 см қалинликда озуқа сепилади. Тўшалган қоғоз ҳар куни бир варақдан камайтирилиб борилади.\nЎстиришнинг дастлабки кунларида авто суғорилганнинг лиқ тўла бўлишини таъминлаш лозим. Жўжалар суғориларга ўрганларидан кейин ундаги сув сатҳи камайтирилади. Суғорилгач доимо тоза бўлиши керак.\nСувнинг ҳарорати қанча бўлиши кераклиги қуйидаги жадвалда кўрсатиган:\nЖўжа ёши (кун) Сув ҳарорати (°С)\nЎстиришнинг очиригача 18-20\nЖўжаларга берилган совуқ сув ошқозон-ичак йўлида туриб қолади, чунки сув иссиқлиги организмни ҳарорати даражасига кўтарилмагунча модда алмашиш жараёнларида иштирок эта олмайди. Бу сувнинг исиши учун жўжа организми ўз иссиқлик балансидан қўшимча иссиқлик ажратишга мажбур бўлади. Бу эса жўжалар вазнининг ортишига ҳалақит бериб, шамоллашга олиб келади.\nХаётининг биринчи кунлариданоқ жўжаларни муҳитнинг ноқулай шароитлари (стресс омиллари ) таъсиридан асраш лозим, чунки бу уларнинг ўсишини секинлаштиради, организм чидамлигини пасайтиради. Қафасли батареянинг барча қисмларида бир хил микроиқлим (микроклимат) яратишнинг иложи бўлмаган тақдирда бир кунлик жўжаларни қафаснинг ўрта ва юқори қаватларига, 3 хафталик бўлганидан кейин эса барча қаватлар бўйича текис жойлаштирилади, яъни ўртадан паст вазнли жўжалар пастки қаватга, ўрта вазнлилари ўрта қаватга, ўртадан юқори вазнлилари юқорига қаватги жойлаштирилади.\nДастлабки 2 ҳафта давомида жўжаларга қуруқ озуқа кунига 6 марта, 2-8 ҳафталигида 4 марта, 8 ҳафталигидан то ўсиш даврининг охиригача 3 мартадан берилади. Жўжаларга қанччалик эрта сув ва озуқа берилса, қолдиқ тухум сариғи ўшанчалик тез сўрилади, жўжаларнинг омон сақланиш миқдори ошади, ўсиши ва ривожланиши яхшиланади, фойдаланиш яроқли жўжалар салмоғи кўпаяди.\nЖўжаларнинг соғлом ўсиши ва ривожланишини назорат қилиш мақсадида уларнинг вазни вақти – вақти билан тарозларда 5гр.гача аниқланади ўлчаб турилади, уларни пат ўсиши, ёши бўйича туллаш даражаси, умумий ҳолати бўйича баҳоланади. 6,10 ва 14 ҳафталигидан вазн ўлчами натижаларига қараб жўжалар галасининг бир текис ўсганлиги аниқланади. бир хил йирикликда бўлган жўжаларни асраш осонлиги, маҳсулдорлиги анча юқори бўлишлиги, пўстлоғи мустахкам бўлган тухум бериш ҳислатига эга бўлишлигини унутмаслик керак.\nГаладаги жўжалар гавдаси бирдек текис бўлмаслиги, яъни ҳар хил йирикликда бўлиши, уларнинг дастлабки кунларида бино ичи ҳароратининг ўта юқори ёки ўта паст бўлиши, тумшуғининг чала қирқилиши, ҳар хил ёшли паррандаларнинг бир жойда сақланиши, озуқа тарқатишнинг ноқулай тизими, қафасларда бир хил зичликни мавжуд эмаслиги, касаликка чалиниш, тўлиқ озиқланмаслик ва бошқалар сабаб бўлиши мумкин. Жўжаларнинг озуқа ва сув истеъмоли, ахлатнинг кўриниши ҳар куни ҳисобга олинади. Меъёрлардан кескин фарқ қилиш жўжаларни ўстириш шароитларининг бузилганлиги ёки касаликка чалинганлигидан дарак беради.\nЖўжаларни парвариш қилиш учун зарур бўлган ускуналар 2-жадвал\nНоми жўжалар ёши ҳафтада ҳисоби\nЖўжалар учун сувдон 1 100 бошга 1 та сувдон (4-5л)\nюмалоқ сувдон 20 тагача 125 бошга 1та сувдон (R-46см)\nлинияли сувдон 20тагача 100 бошга 1 пог.метр\nТомчилик сувдон 20 тагача 6-8 бошга 1 та нипел\nЖўжалар емдони 1-2 60бошга 1та емдон\nҚирқма картон тара 1-2 100 бошга 1та емдон\nЮмалоқ емдон 3-10 100 бошга 2 та емдон (R-40см)\nЮмалоы емдон 11-20 100 бошга 3та емдон (R-40см)\nДавоми кейинги мақолаларимизда…..\nБизни телеграм каналимизда ҳам кузатиб боринг!


Адлия минбари. » Навбахор тумани хокимлиги\nYangiliklar Муаллиф:\tinfo - окт 18, 2019\nЯнги қабул қилинган қонун ҳужжатлари мазмун-моҳияти ва аҳамияти. Марҳамат, ушбу ҳафта давомида бир қатор муҳим масалалар бўйича қабул қилинган қонун ҳужжатлари билан таништириб ўтамиз.\nЎтган ҳафтада қабул қилинган Ҳукумат қарори (830-сон, 30.09.2019 й.) билан Аҳоли хонадонларида ва чорвачилик йўналишида фаолият кўрсатадиган хўжалик юритувчи субъектларда парвариш қилинаётган чорва ҳайвонларини суғурта қилиш тартиби тўғрисидаги низом тасдиқланди.\nНизомга мувофиқ, чорва ҳайвонларини суғурталаш учун суғурта қилдирувчининг оғзаки ёки ёзма мурожаати бўйича суғурталовчи билан шартнома тузилади. Эслатиб ўтамиз, суғурталаш ихтиёрий равишда амалга оширилади.\nСуғурта қилдирувчи суғурта мукофоти тўлайди ва унга суғурта полиси берилади. Суғурта ҳодисаси яъни суғурталанган ҳайвоннинг нобуд бўлиши, ўғирланиши ва мажбуран сўйилиши рўй берганда бу ҳақда далолатнома тузилади ҳамда Суғурта қилдирувчининг аризаси ва тақдим этилган тегишли ҳужжатларга асосан суғурта товони тўлаб берилади.\nЎтган ҳафтада ҳукумат қарори (832-сон, 30.09.2019 й.) билан Ўзбекистон Республикаси Давлат бюджети маблағлари ҳисобидан қопланадиган тиббий ёрдамнинг кафолатланган ҳажмлари рўйхатини шакллантириш тартиби тўғрисидаги низом тасдиқланди.\nУнга кўра, Аҳолига давлат ҳисобидан кўрсатиладиган тиббий ёрдам рўйхати ишлаб чиқилади.\nРўйхат тиббий ёрдамнинг қуйидаги турлари бўйича шакллантирилади яъни\n👉 шошилинч тиббий ёрдам;\n👉 режали (шу жумладан бирламчи тиббий-санитария) ёрдам;\n👉 ихтисослашган (шу жумладан юқори технологик) тиббий ёрдам;\n👉 паллиатив тиббий ёрдам.\nБундан ташқари, ўтган ҳафтада, Халқаро ҳунармандчилик фестивалини ўтказиб боришга оид чора-тадбирлар тўғрисида Президент Фармони (ПФ–5841-сон, 03.10.2019 й.) қабул қилинди.\nФармонга мувофиқ, ҳар 2 йилда бир марта сентябрь ойида Қўқон шаҳрида Халқаро ҳунармандчилик фестивали ўтказилади.\nШунингдек, фестиваль доирасида "Ҳунармандчилик ва халқ амалий санъатини ривожлантириш истиқболлари” мавзусидаги илмий-амалий конференция ҳам ўтказилади.\nФестивалнинг асосий вазифаларидан бири ҳунармандларни ҳар томонлама қўллаб-қувватлаш, бой маданий меросни дунё ҳамжамияти ўртасида тарғиб этишдан иборат.\nШуниндек, ўтган ҳафтада, Ўзбекистон Республикаси аҳолисига наркологик ёрдам кўрсатиш тизимини такомиллаштириш чора-тадбирлари тўғрисидаги Ҳукумат қарори қабул қилинди (842-сон, 03.10.2019 й.).\nБундан ташқари, ўтган ҳафтада Товар-хомашё биржалари фаолияти самарадорлигини ошириш ва биржа савдоси механизмларини янада такомиллаштириш чоралари тўғрисидаги Президент қарори (ПҚ–4484-сон, 08.10.2019 й.) қабул қилинди.\nҚарор билан Ички бозорда фақат биржа савдолари орқали сотиладиган маҳсулотлар белгиланди\n👉 давлат улуши 50 % дан ортиқ бўлган корхоналар томонидан ишлаб чиқарилган юқори ликвидли ва монопол маҳсулотларнинг бир қисми Инвестициялар ва ташқи савдо вазирлиги томонидан ўрнатиладиган квоталар бўйича фақат биржа савдолари орқали экспорт қилинади.\n👉 техник мой, омухта ем, хўжалик совуни, нефть эриткичи, нефть парафини ва мис купороси;\n👉 маҳаллий корхоналар томонидан ишлаб чиқарилган шакар (республиканинг олис ва етиб бориш қийин бўлган ҳудудларида жойлашган истеъмолчиларга тўғридан-тўғри шартнома асосида ўз савдо тармоқлари орқали сотиладиган, умумий ишлаб чиқариш ҳажмининг 10 фоизидан ошмайдиган ҳажми бундан мустасно);\n👉 иситиш ёқилғиси, ёқиш мазути, суюлтирилган газ ва нефть битуми (махсус истеъмолчиларга ўрнатилган тартибда тўғридан-тўғри шартномалар орқали сотиладиган ҳажмлар бундан мустасно).\n✅ Қарор билан биржа фаолиятини амалга оширишда биржа фаолиятини амалга оширишда товар-хомашё биржалари раҳбарлари малака талаблари бекор бўлди.\nЎтган ҳафтада, Сув ресурсларини бошқариш тизимини янада такомиллаштириш чора-тадбирлари тўғрисида Президент қарори (ПҚ-4486-сон, 09.10.2019 й.) қабул қилинди.\nУнга кўра, янги агентлик Сув хўжалиги соҳасидаги лойиҳаларни амалга ошириш агентлиги ташкил этилди. Ушбу агентлик Сув хўжалиги вазирлиги ҳузурида ташкил этилиб, Агентлик сув хўжалиги тизимини такомиллаштиришга қаратилган лойиҳаларни шакллантириш ва ишлаб чиқиш ҳамда амалга оширишга масъул ҳисобланади.\nҚарорга кўра, 2020 йилдан бошлаб сув етказиб бериш бўйича харажатларнинг бир қисмини сув истеъмолчилари томонидан қоплаш механизмлари жорий этилиб, сув хўжалиги объектларини қуриш, реконструкция ва модернизация қилиш харажатларидаги бюджет маблағлари улуши босқичма-босқич камайтирилади.\n2019 йил 1 ноябрдан бошлаб сув хўжалиги ташкилотлари раҳбарлари ҳар чоракда тегишли туман халқ депутатлари Кенгашига сув ресурсларини бошқариш ҳолати тўғрисида ҳисобот киритиши лозимлиги белгиланди.\nБундан ташқари ўтган ҳафтада, Ўзбекистон Республикасининг "Меценатлик тўғрисида”ги Қонуни қабул қилинди.\nҚонун маданият ва санъатни, шунингдек маданият ва санъат соҳасидаги илм-фанни, таълимни, маърифатни ҳамда бошқа фаолиятни ривожлантириш мақсадида ихтиёрий ҳомийлик фаолиятини амалга ошириш чоғида юзага келадиган муносабатларни тартибга солишга қаратилган.\nМаълумот ўрнида шуни айтиш керакки, меценат — меценатлик фаолиятини амалга оширувчи жисмоний ёки юридик шахс бўлиши мумкин. Ўзбекистон Республикасининг резидентлари ва норезидентлари меценатлар бўлиши мумкин. Улар меценатлик фаолиятини ихтиёрийлик ҳамда бу фаолиятнинг мақсадларини эркин танлаш асосида монеликсиз амалга оширишга ҳақлидир.\nШунингдек, қонунга кўра, жисмоний ва юридик шахслар меценатлик фаолиятини ихтиёрийлик ҳамда бу фаолиятнинг мақсадларини эркин танлаш асосида монеликсиз амалга оширишга ҳақлидир бу фаолият шартнома асосида расмийлаштирилади.\nМеценатлик фаолияти меценат ва меценатлик кўмагини олувчи ўртасида тузиладиган шартнома асосида амалга оширилади.\nШунингдек, Қонунга кўра давлат меценатларга солиқ ва бошқа мажбурий тўловлар ҳамда тарифлар бўйича имтиёзлар ва преференциялар бериш кабилар орқали ушбу фаолиятни қўллаб-қувватлаши белгиланган.\nМеценатлик кўмаги давлат бюджети маблағлари ҳисобидан амалга оширилиши мумкин эмаслиги белгиланди.\nБундан ташқари ўтган ҳафтада, Ташқи беғараз кўмак маблағларини жалб этиш механизмларини ва донорлар билан ишлашни такомиллаштириш чора-тадбирлари тўғрисида Президент фармони қабул қилинди.\nФармон кўра, чет элдан грант маблағларини жалб қилишда қатнашган ходимлар рағбатлантирилади.\n✅ Фармонга кўра, 2019 йил 1 декабрдан бошлаб:\n👉 Ўзбекистон Республикасига донорлар делегациялари ташрифларини ва уларнинг расмий шахслар билан учрашувларини ташкил этиш бўйича сўровларни Ташқи ишлар вазирлигига олдиндан юбориш муддати 30 иш кунидан 15 иш кунигача қисқартирилади;\n👉 грант олувчилар томонидан банк ҳисобварақларидан кўчирмаларни, шунингдек, техник кўмак маблағлари тўғрисида ахборот ва идоравий ҳисоботни Молия вазирлигининг Ғазначилигига тақдим этиш мажбурияти бекор қилинади;\n👉 грант олувчилар ҳар чоракда олинган ва ўзлаштирилган грантлар ҳамда амалга оширилаётган ташқи беғараз кўмак лойиҳалари тўғрисидаги маълумотларни Инвестициялар ва ташқи савдо вазирлигига тақдим этади;\n👉 давлат органлари раҳбарлари грант маблағларини жалб қилишда бевосита қатнашган ҳодимларни меҳнатга ҳақ тўлаш минимал миқдорининг 15 бараваригача бир йўла мукофотлаш тарзидаги рағбатлантиришга ҳақли бўлади.\nБундан ташқари ўтган ҳафтада, Ўзбекистон Республикасининг Биологик хилма-хиллик ҳақидаги Ковенциянинг биохавфсизлик бўйича Картахена протоколига қўшилиши тўғрисидаги Қонун (ЎРҚ–569-сон, 14.10.2019 й.) Президент томонидан имзоланди.\nУшбу Протокол 2000 йил 29 январда Монреаль шаҳрида қабул қилинган бўлиб, ҳозирги вақтга қадар Протоколга 171 та давлат ҳамда халқаро ташкилот сифатида Европа Иттифоқи (ЕИ) қўшилган.\nЎтган ҳафтада, Дон, ун ва нон етказиб бериш тизимига бозор механизмларини тўлиқ жорий этиш чора-тадбирлари тўғрисида Ҳукумат қарори (866-сон, 14.10.2019 й.) қабул қилинди.\nЭнди, Ун ишлаб чиқаришга мўлжалланмаган буғдой фақат биржа орқали сотилади.\n👉 2019 йил ҳосилидан тайёрланган ва ун ишлаб чиқаришга мўлжалланган буғдойдан бошқа ғалла истеъмолчиларнинг барча тоифаларига фақат биржа орқали сотилади;\n👉 давлат харидлари доирасида сотиб олинган буғдойни қайта ишлашдан олинган ун барча истеъмолчиларга 100 фоиз тўловни олдиндан амалга ошириш орқали очиқ биржа савдоларида сотилади;\n👉 2019 йил ҳосилидан тайёрланган буғдойнинг 1 тоннаси ун ишлаб чиқаришга 1300 минг сўмдан улгуржи нархда сотилади.\n✅ Шунингдек, 2019 йил 1 октябрдан бошлаб компенсация оладиган аҳоли тоифаларига қуйидагилар ҳам қўшилди:\n👉 14 ёшгача бўлган болалари учун нафақа олувчи оилалар;\n👉 белгиланган энг кам миқдорда ёшга доир пенсия олувчилар.\nШунингдек, ўтган ҳафтада, Адлия вазирлигининг юридик коллежлари моддий-техник базасини мустаҳкамлаш чора-тадбирлари тўғрисида Ҳукумат қарори (873-сон, 15.10.2019 й.) қабул қилинди.\nҚарорга кўра, объектларда қурилиш ва монтаж ишлари "фойдаланишга тайёр ҳолда топшириш” шартларида ишлаб чиқилган лойиҳа-смета ҳужжатларига мувофиқ амалга оширилади.\nШунингдек, юридик коллежларда замонавий АКТни янада кенг жорий қилиш мақсадида "Электрон юридик коллеж” электрон платформаси ишлаб чиқилади, электрон ҳужжат айланиш тизими яратилади.\nЎтган ҳафтада қабул қилинган Президент қарори (ПҚ–4492-сон, 16.10.2019 й.) билан Ядро-энергетика дастури учун кадрлар салоҳиятини ривожлантириш стратегияси тасдиқланди.\nМаълумот учун, Президентимизнинг тегишли Фармони билан Ўзбекистон Миллий университети, Самарқанд давлат университетида атом энергетикаси соҳасида мутахассислар тайёрлаш учун янги магистартура мутахассисликлари очилди, Тошкент давлат техника университетида "Энергетика (атом энергетикаси)” мутахассислиги бўйича талабаларни ўқитиш ташкил этилди.\nПрезидентнинг тегишли Фармонига (http://lex.uz/docs/4429732) асосан илгари фойдаланишда бўлган автомобилларни топшириб, қиймати орасидаги фарқни тўлаш орқали янгисини харид қилиш имконини берувчи "TRADE-IN” дастури 2019 йил 1 октябрдан татбиқ этила бошлади.


Гўдакнинг ҳаққига хиёнат қилманг! – Huquq.uz\n09:43 - 22.05.2020\nДугонам Малоҳат икки қиздан сўнг ўғил фарзандли бўлди. Ўша куни сафарга чиққан турмуш ўртоғи хушхабарни эшитиб, дарҳол ортига қайтмоқчи бўлди. Малоҳатнинг «Шошилманг, эрта-индин қайтарсиз. Ишларингизни битказинг, ўзи бугун тонгда етиб борган бўлсангиз» деган гапларига ҳам қулоқ солмади. Аксига олиб шу куни тинмай ёмғир ёғарди. Машинани тез ҳайдаб келаётган Элбек ногоҳон бошқарувни йўқотди ва…\nАввалига бўлган воқеани Малоҳатга айтишмади. Янги меҳмонга катталар Ёдгор деб исм қўйишди. Турмуш ўртоғининг оламдан ўтганини эшитган Малоҳат дунёга сиғмай қолди. У ҳеч ким билан гаплашмас, бир нуқтага тикилиб, ўтган кунларини эсларди. Фарзанд доғида куйган қайнонаси келинининг ҳолатидан баттар эзиларди. Кунлар ойларга, ойлар йилларга уланиб, Малоҳатнинг дардига ҳам вақт даво бўлди. У барчасига кўникди.\nУч фарзандни тарбиялаш, уларни ҳеч кимдан кам қилмай улғайтириш Малоҳатга оғирлик қила бошлади. Ишлаб топган пули томоғидан ортмасди. Болалар ҳам, уларнинг орзу-ҳаваси ҳам улғайиб борарди. Оиланинг ёлғиз боқувчиси бўлган дугонам билан уч фарзандига нафақа олиш мақсадида маҳаллага мурожаат қилдик. Ўзи аслида маҳалламизда камбағал, болалар нафақасини оладиган оилалар бармоқ билан санарли. Шунинг учун ҳам мурожаатимиз тез кунларда ҳал бўлади деган умидда эдик. Аммо…\nМалоҳат билан раиснинг олдига кирганимизда унинг «Ҳеч қандай муаммо йўқ. Ўзи сиз нафақа олсангиз яхши бўларди. Ҳар ҳолда боқувчиси йўқ, ёлғиз онасиз деган таклиф билан бормоқчи бўлиб тургандим. Яхшиям ўзингиз келибсиз. Ҳозир котибим таътилда эди. Эртага эрталаб келсангиз ҳеч қандай муаммосиз ишингиз ҳал бўлади. Олиб келган ҳужжатларингизни ўзим эрталаб котибга бериб қўяман» деган гапларидан дугонамдан кам суюнмадим.\nЯкшанба куни ўғлим билан бозор-ўчар қилиб, дугонамни йўқлаб бордим. Ҳовлида ўйнаб юрган болаларни кўриб, завқим ошди. Улар қаторига ўғлим ҳам қўшилди. Ўзим эса ошхонада куймаланаётган дугонамнинг ёнига ўтдим.\n– Эҳ, дугонажон, ҳаёт мен ўйлаганчалик осон эмас экан. Тўғриси, Элбек акамсиз қийналиб кетдим. Рўзғорнинг ками, фарзандлар тарбияси елкамга оғирлик қилаяпти. Тунов куни Маржона оёқкийими йиртилгани учун боғчага бормайман деб жанжал қилса, Мубина янги кўйлак олиб бермасангиз мен ҳам боғчага бормайман деб хархаша қилди. Ўша пайти аҳволимни кўрсанг эди. Нима қилишни, қаердан пул топишни билмай бошим қотди. Бу ёғи сендан олган қарзимни қачон қайтараман экан деб сиқилиб кетдим.\n– Бу нима деганинг, мен сенга қарзга пул берганим йўқ. Мана шу жиянларимнинг қувончи учун ёрдам бердим холос. Келаётган ҳафта мен ҳам маош оламан. Насиб бўлса, Ёдгоржонга атаб қўйган сарполаримни олиб келаман. Айтганча, маҳалла раиси ёрдам берамиз деганди-ку, нима бўлди? Айтган куни бордингми!?\n– Бордим. Ҳамма кўриб турган аҳволимга янада аниқлик киритиш учун бормаган жойим, тайёрламаган ҳужжатим қолмади. Шу ишнинг ортидан бир ҳафта юрдим. Энг қизиғи, ҳали ҳам ҳужжатларнинг ками бор. Эртага охирги кун, ҳаммаси тайёр бўлиб қолса керак. Ҳужжатларни тайёрлаганимиздан кейин дарров эмас, икки ой ўтиб нафақа олар эканмиз. Олгунимча ёз ҳам келиб қолар экан. Ҳа майли, ношукур бўлмайин, шунисига ҳам шукур.\n– Бу нима деганинг? Қанақа икки ой? Икки ойдан кейин олади деб қаерда ёзилган экан? Ҳужжатларинг тайёр бўлган кундан олишинг керак. Бу сенинг эмас, гўдакларингнинг ҳаққи-ку. Сенга ким айтди ўзи шу гапни?\n– Билмасам, – деди елка қисиб дугонам. – Маҳалланинг котиби «ҳужжатларингизни ҳозир тайёрлаб қўямиз, нафақа пулини эса икки ойдан кейин оласиз» деганди-да. Мен бирор марта нафақа олган бўлмасам. Котибнинг айтган гапини айтаяпман-да сенга.\nТўғриси, дугонамдан эшитганларимга ҳайрон қолдим. Қанақасига икки ойдан кейин олиши мумкин? Аслида болаларга бериладиган нафақа ҳужжати рўйхатга олинган кундан бошлаб ҳисобланади-ку?! Ёки мен билмайдиган янги қарор, фармон чиқдимикан?!\nУшбу масалага ойдинлик киритиш мақсадида ишга боришдан аввал маҳалла идораси томон юрдим. Нима мақсадда келганимни эшитган котибнинг аввалига юзи оқарди. Сўнг нима дейишни билмай роса каловланди. Шундан билдимки, котиб ўзининг манфаати учун икки ойлик нафақа пулини олиб қолмоқчи бўлган.\n– Менга қаранг, Малоҳатнинг бошига тушган ишни, қийналиб яшаётганини бошқа билмаса ҳам сиз жуда яхши биласиз. Бечора тунни тонгга улаб тикувчилик қилади. Рўзғорида етишмовчилик бўлгани учун сизларга мурожаат қилди. Ёлғиз боши билан уч болани боқиш унга осон бўлаётгани йўқ.\n– Энди бизнинг ҳам харажатли жойимиз бор-да, – дея дудуқлана-дудуқлана сўз бошлади котиб. – Ойлик маошимиз рўзғордан, болалардан ортмайди. Харажат талаб қиладиган топшириқлар эса кўп. Ана шу харажатларни нимадир қилиб қоплашимиз керак-ку. Ўзи Малоҳатдан олиб қолмоқчи эмасдик, фақат…\n– Инсофни, диёнатни унутманг, ака. Болалар учун тўланадиган нафақа сизнинг ёки Малоҳатнинг эмас, ҳимояга муҳтож уч гўдакнинг ҳаққи. Етимларнинг ҳақига қилинган хиёнатнинг бадали жуда оғир бўлади.\nАччиқ бўлса-да, айтган бу гапларимдан котибнинг қалби оғриб, виждони уйғонди шекилли, стол тортмасида турган, юзига Малоҳат Топволдиева деб ёзиб қўйилган пластик картани қўлимга тутқазди.\nБолаларининг икки ойлик нафақа пули тушган картани қўлига оларкан, кўзларидан шашқатор ёш оққан дугонам бағримга отилди.


Фаластин раҳбарининг аҳволи "ўта жиддий"\nСўнгги кунларда халқаро жамоатчилик эътибори Фаластин раҳбари Ясир Арафат саломатлиги билан боғлиқ ходисаларга қаратилган. 29 октябр куни Арафат саломатлиги ёмонлашгани учун Париждаги ҳарбий госпиталга ётқизилди. Орадан кўп ўтмай унинг аҳволи янада оғирлашди ва ҳозирда у реанимацияда бехуш ётибди. Оммавий ахборот воситаларида Арафат ҳақида бир-бирига қарама қарши хабарлар тарқатилмоқда. Вазият билан бевосита танишиш учун душанба куни Фаластин расмийлари Парижга боришга қарор қилди.\nФаластин Президенти Ясир Арафатдан хабар олиш учун Фаластин маъмурияти Бош вазири Аҳмад Қурай, Фаластин озодлик ташкилоти Бош котиби Маҳмуд Аббос, Ташқи ишлар вазири Набил Шаат ва Парламент раиси Рути Фати душанба куни кечқурун Парижга бордилар.\nСешанба куни Фаластин маъмурияти делегациясига реанимация хонасига кириб, Ясир Арафатнинг холидан хабар олишга рухсат берилди.\nЯсир Арафатни кўриб чиққанидан кейин Фаластин озодлик ташкилоти Бош котиби Маҳмуд Аббос Фаластин раҳбарининг аҳволи “ўта жиддий” эканини маълум қилди.\nПариждаги меҳмонхонада бўлиб ўтган матбуот конференцияда Фаластин Ташқи ишлар вазири Набил Шаат ҳозирда Арафат оламдан ўтмаганини, унинг юраги, ўпкаси ва бошқа аъзолари ишлаётганини аммо унинг миясига қон қуйилганини маълум қилди.\nФаластин расмийси Арафат саратон касаллигига чалинмаганини айтди. Айни пайтда, Шаат Арафат заҳарланмаганини алоҳида таъкидлади.\n“Фаластиндаги барча ташкилотлар қонун ва конституция доирасида фаолият юритмоқда. Вазият назорат остида” –деди Фаластин Ташқи ишлар вазири.\nШаатга кўра, Арафат оламдан ўтган тақдирда? Фаластин қонунларига кўра, 60 кун ичида сайловлар бўлиб ўтганига қадар Парламент раиси Президент вазифасини вақтинча бажаради.\nНабил Шаат ҳозирда фаластинликлар Ясир Арафат соғайиб кетишини Аллоҳдан сўраб ибодат қилаётганларини билдирди.


Жиноят ва жазо — Қўқон Садоси — Қўқон шаҳрининг расмий янгиликлари\nРубрика: Жиноят ва жазо\n2018-07-08\tЖамият Жиноят ва жазо\nШифоми ёки “кайфи ширин заҳар”?!\nТаниқли сайёҳ Христофор Колумб Марказий Америкадан Европага бир нотаниш ўсимлик баргини келтирган эди. Одамлар унинг моддаси ва тутунини турли касалликларга даво бўлувчи дори деб ҳисобладилар,...\n2018-05-02\tЖамият Жиноят ва жазо\nА. Акмалов 1987 йилда Қўқон шаҳрида туғилган бўлиб, 3 нафар фарзанднинг отаси. Ёши 30 дан ошган бўлсада, бир тайинли ишнинг бошини тутмаган. Фойда олиш мақсадида,...\n2017-11-04\tЖамият Жиноят ва жазо\nҲайдовчи бир инсонни жабрлади\nҲайдовчилик бошқа касбларга нисбатан бирмунча ҳушёрлик, масъ- улиятлиликни талаб этади. Ҳайдовчи йўл-транспорт ҳодисаларидан нафақат автотранспорт воситасини эҳтиёт қилиши, балки инсонлар саломатлигига таҳдид солувчи хатти-ҳаракатлардан ҳам...


Улуғбек Бақоев Қозоғистоннинг қайси клубини бошқаради?\n27 ноябрь, 2017, 13:07\nКеча “Бухоро” клуби бош мураббийи Улуғбек Бақоев Қозоғистонда иш бошлаши мумкинлиги тўғрисида маълум қилгандик.\n“Бухоро” мураббийсиз қолмоқда ёхуд Улуғбек Бақоев Қозоғистон клубини бошқариши мумкин\n38 ёшлик мутахассис Қозоғистон Премьер-Лигиси клубларидан бири билан музокаралар олиб бораётгани аммо айнан қайси жамоа алоқага чиққани номаълум эди.\nSPORTS.uz сайтига маълум бўлишича, ҳамюртимиз Қозоғистоннинг “Тобол” клубини бошқаришга яқин. Агар Бақоев Премьер-Лигага кўчиб ўтадиган бўлса, “Бухоро” клубида унга ёрдамчилик қилган Бахтиёр Ашурматовни ҳам ўзи билан бирга олиб кетиши мумкин.\nМаълумот ўрнида, ҳамюртимиз Қозоғистонда 4 марта чемпионатнинг энг яхши тўпурари, 2 бор "Sports.kz" талқинига кўра мавсумнинг энг яхши футболчиси деб топилган. “Тобол” клуби билан 2010 йил Премьер-Лига, 2017 йил эса Қозоғистон Кубоги ва Интертото Кубогини қўлга киритган.


Written by Абу Муслим Dec 23, 2016 - 2453 Views\nКелинг, гапни кўпайтирмай саволни кўндаланг қўяйлик: нима учун мусулмонлар кучсиз? Ижтимоий жабҳада дейсизми, сиёсий ёки иқтисодии масаладами – фарқи йўқ – мусулмонлар аҳволи мақтагудай даражада эмас. Сабаб? Сабаба битта - илм. Илм ва фандаги турғунлик!. Замон шиддат билан ўтиб бормоқда, тараққиёт тасаввурга сиғмас даражада ривожланмоқда. Бунда мусулмонлар ҳиссасига келсак, муаммо бор бўйи билан намоён бўлади... Маълумотларга кўра, ер юзидаги мусулмонларнинг сони тахминан 1,476,233,470 етган: Осиёда 1 миллиард, Африкада 400 миллион, Европада 44 миллион ва Америкада 6 миллион. Дунёдаги ҳар бешинчи киши мусулмон; хар битта ҳиндуга 2 та мусулмон тўғри келади, ҳар бир буддистга 2 та, ҳар бир яҳудийга 100 тадан мусулмон тўғри келади... Демак, сонда салмоқлимиз, салмоқда-чи?\nИслом Ҳамкорлик Ташкилоти (ИҲТ)нинг 56 аъзо мамлакати бор. Уларнинг ҳаммасида биргаликда тахминан 500 та университети бор, яъни ҳар 3 миллион мусулмонга битта университет тўғри келади. АҚШда 5758 та ва Хиндистонда 8407 та университет бор. 2004 йилда, Шанхайдаги Jiao Tong Университети “Дунё Университетларининг Академик Рўйхати”ни тузди ва шуниси қизиқки, ахолисининг асосий қисми мусулмон бўлган давлатлардаги биронта ҳам университет биринчи 500 тани ичига кирмаган.\nБМТнинг Ривожланиш Дастури томонидан тўпланган маълумотларга кўра, христиан оламидаги умумий саводхонлик даражаси тахминан 90 фоизни, 15 христиан давлатидаги саводхонлик даражаси 100 фоизни ташкил қилади. Аҳолисининг асосий қисми мусулмон бўлган давлатларда аҳвол оғриқли: уларда ўртача саводхонлик даражаси 40 фоиз атрофида. Янаям очмқ айтганда, аҳолисининг асосий қисми мусулмон бўлган давлатларнинг ҳеч бирида саводхонлик 100 фоиз эмас.\nХристиан дунёсида “саводхон”ларнинг 98 фоизи ўрта мактабни тугатган, мусулмон оламида эса бу кўрсаткич 50 фоиздан кам.\nХристиан оламидаги “саводхон”ларнинг деярли 40 фоизи университетда ўқийди, Мусулмон оламида эса “саводхон”ларнинг фақат 2 фоиздан ками шундай қилади.\nЎжар рақамларга мурожаат қилишда давом этамиз:\nАҳолисининг асосий қисми мусулмон бўлган давлатларда ҳар миллион мусулмонга атиги 230 та олим тўғри келади. АҚШда бу кўрсаткич 4000 тани, Японияда эса 5000 тани ташкил қилади.\nАраб дунёсида, бутун кун олиб бориладиган изланишларнинг сони 35000 ташкил қилади ва ҳар миллион арабга фақат 50 та техник тўғри келади (христиан оламида ҳар миллионга 1000 та техник тўғри келади).\nБундан ташқари, Мусулмон олами изланиш ва ривожланишларга ўз ЯИМнинг фақат 0.2 фоизини сарфлайди, христиан олами эса ЯИМнинг 5 фоизини сарфлайди.\nҲар 1000 кишига тўғри келадиган газета ва ҳар миллион кишига тўғри келадиган китоб номларининг сони – бу билим жамиятда қанчалик тарқалганини ифода этувчи иккита кўрсаткич. Покистонда ҳар 1000 кишига 23 та газета тўғри келса, Сингапурда бу кўрсаткич 360 тани ташкил қилади. Буюк Британияда, ҳар миллион кишига тўғри келадиган китоб 2000 та бўлса, Мисрда бу кўрсатги 20 та, холос.\nДемак, мусулмон оламида билим олиш, унга тарғибот кам.\nБарча экспорт салмоғига тўғри келадиган юқори технологик махсулотлар фоизи – билим талабининг муҳим кўрсаткичидир. Покистонда экспорт қилинадиган юқори технологик маҳсулотланинг барча экспорт махсулотларидаги салмоғи 1 фоизни ташкил қилади. Худди шу кўрсаткич Саудия Арабистонида 0.3 фоиз; Кувайт, Марокаш ва Жазоирда ҳам 0.3 фоиз бўлса, Сингапурда бу кўрсаткич 58 фоизни ташкил қилади.\nДемак, мусулмон оламида билимга талаб, уни рағбатлантириш ва фойдаланиш кам.\nШуниси қизиқки, ИҲТ давлатларининг умумий ЯИМи $ 2 триллионга етмайди. Американинг бир ўзи $ 12 триллионлик товар ва хизматлар ишлаб чиқаради; Хитой $ 8 триллион, Япония $ 3.8 триллион ва Германия $ 2.4 триллион (сотиб олиш қобилияти кўрсаткичига асосан).\nНефтга бой Саудия Арабистони, БАА, Кувайт ва Қатар биргаликда $500 миллиардлик товар ва хизматлар ишлаб чиқаради (асосан нефт); Испания эса бир ўзи $1 триллион товар ва хизматлар ишлаб чиқаради, бу кўрсаткич католик Польшада $489 миллиард ва буддист Таиландда эса $545 миллиардни ташкил қилади.\nМусулмонлардаги турғунлик, тараққиётдан ортда қолиш сабаблари ҳақида тасаввур ҳосил қилган бўлсангиз керак. Юқорида оғриқли рақамлар келтирилди. Бу рақамлар ортида эса ёзиб бўлмайдиган, ҳатто айтиб бўлмайдиган гаплар борки, улар энди алоҳида мавзу.\n“Билағонлик” балоси Dec 23, 2016 - 2453 Views\nИнтернет илм манбаими ёки жаҳолат манбаими? Dec 23, 2016 - 2453 Views\nMore in this category: « ШИАЛАР: Тарих ва бугун Онлайн-муфтийлар, электрон фатволар... »


ҚР Президенти БМТ Бош котиби билан телефон орқали суҳбатлашди\n19 Май 09:36\nNUR-SULTAN. Kazinform – Президент Қасим-Жомарт Тоқаев БМТ Бош котиби Антониу Гутерриш билан телефон орқали мулоқот қилди, деб хабар беради Ақорда.\nСуҳбат давомида томонлар COVID-19 пандемияси ва унинг оқибатларини бартараф этиш бўйича БМТ ва Қозоғистон томонидан қабул қилинган аниқ чораларни муҳокама қилдилар.\nҚозоғистон Президенти БМТ Бош котибининг пандемиянинг миллий иқтисодиёт ва соғлиқни сақлаш тизимига салбий таъсирини юмшатиш борасидаги фаол ишига юқори баҳо берди. Қасим-Жомарт Тоқаев таъкидлаганидек, ҳозирги вазият глобал инқирозга қарши курашнинг бошида турган Бирлашган Миллатлар Ташкилоти ва унинг тузилмаларининг муҳим ролини таъкидлаб ўтди. Қозоғистон БМТнинг халқаро хавфсизлик ва иқтисодий тикланишни кучайтиришга қаратилган ташаббусларини тўлиқ қўллаб-қувватлайди.\nАнтониу Гутерриш Қасим-Жомарт Тоқаевга БМТ ташаббусларини қўллаб-қувватлагани ва минтақавий даражада коронавирусга қарши курашга қўшган ҳиссаси учун миннатдорчилик билдирди. Бош котиб Қозоғистон томонидан фуқароларнинг соғлиғини сақлаш, заиф гуруҳларга молиявий ёрдам кўрсатиш, бизнесни қўллаб-қувватлаш ва инқироздан кейинги даврда янги иқтисодий йўналишларни белгилаш бўйича кўрилаётган чораларга юқори баҳо берди. Антониу Гутерриш, шунингдек, Қозоғистоннинг денгизга чиқиш имконияти бўлмаган ривожланаётган давлатлар гуруҳига раислигини (2020-2021 йиллар) юқори баҳолади ва Қасим-Жомарт Тоқаевни « COVID-19 ва ундан кейинги ривожланишни молиялаштиришнинг юқори даражадаги сегменти» форумида иштирок этишга таклиф қилди.\nТадбир 28 май куни видеоконферентсия шаклида бўлиб ўтади. Унда бир қатор мамлакатлар ва кўплаб институтларнинг раҳбарлари иштирок этади.\nПрезидент бўлажак онлайн форумда иштирок этишга рози бўлди. Шунингдек, у ҳамжиҳатлик руҳи ва жаҳон ҳамжамиятининг биргаликдаги ҳаракатлари инсониятга пандемия хавфини енгиб ўтишда ва БМТнинг 2030 йилгача Барқарор ривожланиш мақсадларига эришишда ёрдам беришига ишонч билдирди.\nТелефон орқали суҳбат БМТ Бош котиби ташаббуси билан бошланди.\nКалит сўзлар: Халқаро алоқалар, Дипломатия, БМТ,


Ташаббускор сафдошларимиз | Ўзбекистон "Адолат" социал-демократик партияси\n30 Декабрь, 17:26 • Андижон вилояти, Ёш адолатчилар, Янгиликлар • 647 марта кўрилди • Комментариев к записи Ташаббускор сафдошларимиз нет\nБулоқбоши туманининг Майариқ қишлоғида яшовчи Қамчибековлар сулоласи ёғоч ўймакорлиги борасида ибрат мактабини яратган устазодалар. Улар яратган эшик ва деразалар, нақшинкор буюмлар сифатлилиги ва замонавийлиги билан доим харидоргир.\nСулоланинг тўртинчи авлоди, Ўзбекистон “Адолат” СДП аъзоси Авазбек Қамчибековнинг якка тартибдаги тадбиркор сифатида иш бошлаганига кўп бўлгани йўқ. Укалари Элёрбек ва Хожимурод билан тайёрлаётган маҳсулотлари қисқа муддатда истеъмол бозорида муносиб ўрин эгаллади.\n— 2016 йилда фаолиятимизни янада ривожлантириш учун банкдан 25 миллион сўм миқдорида сармоя олдик, — дейди Авазбек Қамчибеков. — Натижада янги дастгоҳлар сотиб олиб, иш унумдорлигини оширдик. Замонавий технологиялар ҳисобига ошхона мебеллари тайёрлашни ҳам ўзлаштирдик. Бозор талабидан келиб чиқиб, янги дизайндаги эшик ва деразалар ишлаб чиқаришга эътибор қаратаяпмиз ва бу иқтисодий жиҳатдан ўсишга йўл очмоқда.\nЯнги йил арафасида булоқбошилик тадбиркорлар фаолияти янада кенгайди. Мижозлар таклифидан келиб чиқиб, янги лойиҳадаги МДФ эшикларнинг дастлабки туркумини яратдилар. Якунланган йилда 50 миллион сўмлик маҳсулот ишлаб чиқаришга эришган тадбиркорнинг келгусидаги режалари янада катта. Компьютерлаштирилган технология сотиб олиб, иш унумдорлигини ошириш ва ортиқча харажатга чек қўйиш ҳаракатида. Бу билан маҳсулот тури ҳам кўпаяди.\n— Партиядошларимиз орасида бундайин изланувчан ёшлар кўплаб топилади, — дейди Ўзбекистон “Адолат” СДП Булоқбоши туман кенгаши раиси Мухаммадбашир Кавлонов. — Улар ишлаб чиқаришни ривожлантириш билан бирга тенгдошлари учун янги иш ўринлари ҳам яратмоқда. “Устоз-шогирд” мактаби кўмагида ҳунар эгаси бўлаётган йигит-қизлар жамиятнинг фаол кишилари қаторидан ўрин олмоқда.\nТашаббускор сафдошларимиз was last modified: Декабрь 30th, 2016 by admin\n« “Адл ниҳоллари” жамоаси Республика босқичига йўлланма олди Ислоҳотларнинг мантиқий давоми »


Эрон Ўзбекистон автомобилларини харид қилмоқчи - Халқ сўзи\nЭрон Ўзбекистон автомобилларини харид қилмоқчи\n14:20 10 Сентябр 2018 Иқтисодиёт\nҚайд этилишича, Эроннинг автобус ва юк машиналар парки эскириб қолган ҳамда янгиланишга муҳтож. Шу мақсадда Эрон Ўзбекистон автомобилларини импорт қилмоқчи. Бу ҳақда Oʻzbekiston 24 телеканалининг “Таҳлилнома” дастурида хабар берилди.\nУнга кўра, Эроннинг Sepehr Meshqat Caspian компанияси мамлакатимиз автомобилсозлари билан ҳамкорлик ўрнатишга тайёр.\nФорс компанияси биринчи босқичда “Ўзавтосаноат”нинг бир неча намунадаги маҳсулотларини сотиб олишни режалаштиряпти. Кейинчалик уларнинг сони мингтагача етказилади.\nАйни чоғда Эрон компанияси маҳсулотларни эҳтиёт қисмларига тўлиқ ажратилган (complete knock-down) ва ярим ажратилган ҳолда (semi knock-down), кейинчалик Эронда йиғишни йўлга қўйиш мақсадида сотиб олишни таклиф этмоқда.


“Рўза” арабчада “Савм” дейилиб луғатда бир нарсадан ўзини тиймоқ, сақланмоқ маъноларини билдиради. Шариат истилоҳида эса, тонг отгандан то қуёш ботгунча ният билан рўзани очувчи нарсалардан ўзини давоми...\n3 йил аввал 3612\nФитр садақаси ва унинг оxирги вақтиФитр садақаси: 2 – ҳижрий санада жорий бўлган. Бошқа садақалар молдан қилинса, бу садақа киши бошидан қилинади.Ҳанафий мазҳабида садақаи фитр вожиб ҳисобланади. У садақа давоми...\n3 йил аввал 5009\nРўзанинг фарзлари ейиш, ичиш ва жимоъни субҳи-содиқдан қуёш ботгунча тарк қилмоқ ва ниятдир. Рўза дастлаб фарз қилинган вақтда ифтор вақти қуёш ботгандан хуфтон вақтигача эди. Хуфтон вақтигача ифтор қила олмай, давоми...\n3 йил аввал 1380\nРўза тутишдан ожиз бўлиш\nБиз рўза тутишдан ожиз бўлишини иккига бўлиб ўрганамиз.1 – Тоифа рўзани Рамазонда очиб, кейин қазосини тутиб беради. Булар тузалиши умид қилинадиган бемор ва мусофирдир. Бу ҳақда Аллоҳ, Бақара сураси, давоми...\n3 йил аввал 2101\n3 йил аввал 4859\n3 йил аввал 4823\n3 йил аввал 9819\n3 йил аввал 4095\n3 йил аввал 4919


Суд қамоқда ўтирган Қирғизистоннинг экс-президенти Атамбоевнинг соғлиғини текширишни буюрди\nҚирғизистоннинг собиқ президенти Алмазбек Атамбоев соғлиғининг ҳолатини аниқлаш учун суд-тиббий экспертизасидан ўтади. Ушбу қарор 2019 йилда Қўй-Тошдаги воқеалар бўйича ишни кўриб чиқаётган судья томонидан қабул қилинди.\nСуд қарори тўғрисида олдин Атамбаев бошчилигидаги КДП партияси вакили ва Қундуз Жолдубаев иши бўйича судланувчилардан бири хабар берди. Унинг сўзларига кўра, Қўй-Тош воқеалари бўйича суд экспертиза якунигача тўхтатилган.\nАйни пайтда собиқ президент Алмазбек Атамбоев колонияда, у соғлиғи сабабли 2020 йил декабрь ойи охирида тергов изоляторидан ўтказилган. Сўнгги ойларда у ўзи иштирок этган ишларни кўриб чиқиш бўйича суд мажлисларида қатнашмади ва адвокатлари бир неча бор эҳтиёт чорасини ўзгартириш тўғрисида илтимос қилишди.\nАтамбаев 2011 йилдан 2017 йилгача президент бўлган. Ўз лавозимидан кетганидан сўнг, у оғир жиноятлар содир этганликда айбланди. Унинг ўзи унга қўйилган айблов сиёсий асосга эга деб даъво қилмоқда.\n2019 йил 7-8 август кунлари Қўй-Тош қишлоғида Батукаевни ноқонуний равишда озод қилиш тўғрисидаги иш доирасида «собиқ президент Алмазбек Атамбоевни сўроққа мажбуран олиб келиш чоралари кўрилди». Кейин махсус куч зобити вафот этди, 200 дан ортиқ одам турли даражадаги тан жароҳати олишди.\nИчки ишлар вазирлигининг Тергов департаменти ушбу жиноятга алоқадор 19 кишига, жумладан, Алмазбек Атамбоевга қарши айблов эълон қилди. У Қўй-Тош иши бўйича судланувчи, Қўй-Тош шаҳридаги ер участкасини олишдаги коррупция иши, шунингдек уч қисмдан иборат иш бўйича судланмоқда: Бишкек иссиқлик электр станциясини модернизация қилиш пайтида коррупция, жиноий даромадларни легаллаштириш ва ноқонуний бойитиш, «Терек» сурма конини ноқонуний олиб қўйиш.\n2020 йил июнь ойида Атамбоев жиноят бошлиғи Азиз Батукаевнинг ноқонуний равишда озод қилинганлиги бўйича 11 йилга озодликдан маҳрум этилди. 2020 йил 30 ноябрда Олий суд аввалги инстанцияларнинг ҳукмларини бекор қилди ва кўриб чиқиш учун Бишкек шаҳрининг Первомайский туман судига юборди.


Яна бир давлат президенти устидан жиноят иши очилди\nАрманистон Бош прокуратураси мамлакат президенти Армен Саркисяннинг қўш фуқаролигини сақлагани бўйича жиноят иши очди. Бу ҳақда Арманистон адвокатлар палатаси раиси Ара Зограбян Фейсбукдаги саҳифасида маълум қилди.\nҚайд этилишича, аввалига Махсус тергов қўмитаси жиноят иши қўзғашни рад этган, адвокатлар эса ушбу қарор устидан шикоят қилган. Зограбяннинг сўзларига кўра, Бош прокуратура Махсус тергов қўмитасининг қарорини бекор қилди ва Жиноят кодексининг 325-моддаси 1-қисмига (ҳужжатларни қалбакилаштириш, улардан фойдаланиш) мувофиқ иш очган.\nАрманистон конституциясига биноан 40 ёшдан катта ҳамда охирги олти йил Арманистон фуқароси бўлиб, мамлакатда мунтазам яшаган шахс президент бўлиши мумкин. Зограбяннинг таъкидлашича, 2018 йилнинг мартида президент лавозимини эгаллаган Армен Саркисян камида 2012 йилнинг охиригача Британия фуқаролигини сақлаб келган. Амалдаги қонунчиликка кўра, у Британия фуқаролигидан 2012 йилнинг 1 мартигача воз кечган бўлсагина президент этиб сайланиши мумкин.\nБундан ташқари, Арманистон адвокатлар палатаси раиси Ара Зограбян президент Саркисяннинг дипломатик фаолият билан бирга шахсий бизнес билан ҳам шуғулланганини айтмоқда.\nБритания солиқ хизмати маълумотига кўра, 2011-2014 йилларда тақдим этилган ҳужжатларда Армен Саркисян Eurasia House International фирмасининг муассиси ва директори сифатида қайд этилган, яшаш жойи ва фуқаролиги эса Британия деб кўрсатилган.\nСаркисяннинг ўзи Британия фуқаролигидан 2011 йилда воз кечганини айтиб келади.\nКиритилди: 17:36 04.05.2021. Ўқилди: 2107 марта. Фикрлар сони: 0 та.


Алексей Волосевич: Жамшид Каримов президент амакисининг ўлимидан хабарсиз...\n49 ёшли Жамшид Каримов Ўзбекистоннинг сентябрь ойи бошида вафот этган президенти Ислом Каримовнинг жиянидир.\nЎзбекистоннинг марҳум президенти жияни, 2012 йилдан буён қаердалиги номаълум қолаётган мустақил журналист Жамшид Каримов ҳануз Самарқанддаги руҳий касаллар шифохонасидадир. Тошкентдан мустақил журналист, Asia-Terra сайти мухаррири Алексей Волосевич Озодлик билан суҳбатда Жамшид Каримовнинг 19 ёшли Евгения исмли қизи билан учрашгани ва жиззахлик мустақил журналистнинг тақдирини ундан ўрганганини айтди.\n- Мен уни қизи билан учрашдим. Уни исми Евгения, яъни Женя. У ойда бир, гоҳида икки ойда бир марта отасини кўргани бориб турар экан. Уни айтишича, Жамшид Каримовни Самарқанддаги халқ орасида “Супер” деб аталувчи руҳий касаллар шифохонасида, темир панжарали хонада ушлаб туришибди. 2012 йилдан буён шу шифохонада экан. Женянинг айтишича, тўрт йил аввал Жамшидни МХХга “суҳбат”га чақиришган. У ерга борганида тўрт киши кўчада уни калтаклаган, тишини синдиришган, машинага босиб рухий касаллар шифохонасига олиб кетишган. Ўшандан бери у шу шифохонада, - дейди Волосевич.\nЛекин, Алексей Волосевичнинг айтишича, Жамшид Каримов президент амакисининг ўлганидан хабарсиз.\n- Жамшид Каримовнинг қизи отасини сўнгги бор кўргани борганида унга милицинерлар Ислом Каримовнинг ўлганини айтишни тақиқлашган. Уни отаси билан ҳар бир учрашуви милиция ва шифохона ходимлари назоратида бўлар экан. Яъни бутун мамлакат Каримовни ўлганини билади, лекин Жамшид бундан хабарсиз. Аввал амакисининг ҳозир эса муваққат президент Шавкат Мирзиёев ҳамда МХХ бошлиғи Рустам Иноятовнинг асири эканини Жамшид билмайди, - дейди Волосевич.\nЖамшид Каримов биринчи марта 2005 йил сентябрида ҳибсга олинган ва кейинроқ маҳкама унга нисбатан мажбурий руҳий муолажа тайинлаш ҳақида қарор чиқарганди.\n2012 йилда Жамшид Каримов озодликка чиққач, икки ой ўтиб яна жамоатчилик кўз ўнгидан ғойиб бўлди.\nЎзбекистон расмийлари Жамшид Каримовнинг маҳкум этилиши ва ундан кейинги тақдири борасида ҳозирга қадар ҳеч қандай маълумот бермай келади.\n- Қизини айтишича Жамшид Каримов кичрайиб қолган, букилиб юради. Жамшидни ошқазон касали бор, мунтазам пархез лозим, шифохонада буни имкони йўқ экан. Лекин қизини айтишича отаси рухан соғлом кўринади, - дейди Алексей Волосевич.\nЖамшид Каримов 2000-чи йилларда Буюк Британиянинг Уруш ва тинчликни ёритиш институти (IWPR), “Арена” ва “Uznews.net”веб сайтлари билан ҳамкорлик қилиб келган журналистдир.\nҲибсга олинишидан аввал Жамшид Каримов интернетда маҳаллий ва марказий ҳокимият идораларини танқид қилувчи қатор мақолалар эълон қилган эди.


Иқтисодчилар карантин чораларини Рамазон ойида юмшатишни таклиф қилмоқда\n23:18 / 18.04.2020\nKun.uz пандемия давридан кутилаётган иқтисодий инқирозлар ва ҳозирги ижтимоий вазият бўйича суҳбатларни давом эттириб, туркум интервьюлар ташкил этмоқда.\nБу галги суҳбатдошлар – Лондон Иқтисодиёт университети магистранти Хуршид Зафарий ва Ҳельсинки университети докторанти Мирзоҳид Қаршиев карантин чораларини юмшатиш, аҳолига моддий ёрдам бериш ва фаол иқтисодий ҳаётга қайтиш ҳақида мулоҳазаларини билдиришди.\nХуршид ака, айни пайтда Лондонда вазият қандай? Пандемия даврида одамлар кайфияти қанақа?\n– Лондонда ҳам кўплаб давлатлардаги каби карантин билан боғлиқ қатъий чеклов чоралари жорий этилган, хусусан, аксар корхоналар фаолияти тўхтатилган, аҳолининг кўчага заруратсиз чиқиши чекланган.\nБироқ Лондонда карантин вазиятида ҳам айрим енгилликлар амал қилмоқда. Масалан, аҳоли бир кунда бир марта жисмоний машқ қилиш, велосипедда сайр қилиш ёки уй ҳайвонларини сайр қилдириш учун кўчага чиқиши мумкин.\nШаҳарда хиёбонлар ҳам ёпилмаган. Уларга ижтимоий масофа сақлаган ҳолда ташриф буюриш мумкин. Лекин инсонлар ҳамма жойда деярли бир хил. Лондонда ҳам карантин қоидаларига риоя этмаслик ҳолатлари бор. Шунинг учун ҳам полиция хизмати кўчаларда, давлат ҳокимияти раҳбарлари, масалан, Буюк Британия бош вазири ўзининг ОАВдаги чиқишларида аҳолини имкон қадар уйда ўтиришга ундамоқда.\nАйни пайтда Тошкентда бўлиб турган Ҳельсинки университети докторанти – Мирзоҳид ака, сиз пандемия шароитида Тошкентдаги карантин вазиятини қандай баҳолайсиз?\n– Мен Ўзбекистонга март ойининг бошида келгандим. Шунинг учун Финландия ва Ўзбекистондаги вазиятни солиштиришга муваффақ бўлдим.\nФинландияда коронавируснинг илк ҳолатлари январь ойи охири, февраль ойи бошларида аниқланган эди. Ўзбекистонда эса коронавирус қайд этилиши мартнинг ўрталарида содир бўлди. Ўша куни мен Тошкентда эдим.\nБу ерда илк бемор аниқлангандан сўнг ижтимоий масофаланишга оид чора-тадбирлар бошланиб кетди: бирданига таълим муассасалари ёпилди. Финландияда эса илк зарарланиш ҳолатидан то қатъий чекловлар ўрнатилгунча камида бир-бир ярим ой вақт ўтди.\nФинландияда бошида, асосан, хавотир қилмасликка ва гигиенага амал қилишга чақирувчи кайфият ҳукмрон эди. Ҳатто ҳозир ҳам Финландияда карантин чекловлари Ўзбекистондагига қараганда енгилроқ.\nМасалан, машинада ҳаракатланиш ёки кўчага чиқиш борасида Ўзбекистондагидек чекловлар йўқ. Умуман олганда, бу фарқ давлатларнинг ўзига хос бўлган хусусиятларига ҳам боғлиқ бўлиши мумкин.\nҲельсинки ва Тошкентни таққосласак ҳам, бу нарса аниқроқ кўринади. Масалан, Ҳельсинкида уйлар нисбатан тарқоқ жойлашган. У ерда биздаги каби қўшничилик муносабатлари ҳам йўқ.\nБундан ташқари, финлар нисбатан қонунларга итоаткор халқ бўлгани учун ҳам давлат уларни турли санкциялар орқали чекламаяпти. Кўпчилик ўзи тушунган ҳолда уйларида ўтирибди.\nХуршид ака, сизнинг фикрингизча, Ўзбекистон шароитида карантин қанчагача чўзилиши мумкин ёки уни юмшатиш пайти келдими?\n– Ҳозир кўплаб иқтисодий нашрлар ҳам, ўзбек иқтисодчилари ҳам таҳлилларида кўпроқ АҚШ ёки Буюк Британия иқтисодчилари томонидан тайёрланган маълумотларга урғу беришмоқда. АҚШнинг Чикаго университетида тайёрланган ҳисобот мамлакатнинг етакчи олимлари томонидан имзоланган ва қўллаб-қуввтланган. Буюк Британияда эса CEBR (Centre for Economics and Business Research - «Иқтисодий ва бизнес тадқиқотлари маркази») томонидан тайёрланган ҳисобот ҳам давлат иқтисодчилари томонидан маъқулланган. Бироқ юқоридаги ҳар икки давлат ҳисоботлари ҳам айнан уларнинг ўзлари учун мўлжалланган. Бу мамлакатларда аҳолига иқтисодий ёрдам бериш учун етарлича маблағ ва ресурслар мавжуд.\nБундан ташқари, қўшимча ресурс жалб қилиш имкони бор. Лекин Ўзбекистон каби ривожланаётган давлатлар ва ҳатто иқтисоди биздан барқарор мамлакатлар учун ҳозирги кунда иқтисодий зарар кўриш эҳтимоли юқорилаб кетди.\nАйни вазиятда ҳукуматлар аҳолини сақлаб қолиши керакми ёки иқтисодиётними, деган муҳокамалар ҳам бормоқда. Бу каби дебатларда қарама-қарши фикрлар бўлса-да, аслида, бу икки тушунча бир хил. Боиси, ҳар қанақа иқтисодий тушкунлик ортида ҳам инсон ҳаёти бор. Шунинг учун иккаласини бир маромда олиб бориш зарур.\nМасалан, Австрияда яқинда карантин чоралари енгиллаштирилди. Испанияда ва Италияда ҳам шундай қилинди. Германияда эса карантинни юмшатиш чоралари кўрилмоқда.\nСкандинавия давлатларидаги ҳолатни мисол қилсак, Швецияда умуман карантин эълон қилинмаган, у ерда, асосан, тавсиявий усуллардан фойдаланилмоқда. Дания ва Норвегияда, дастлаб, карантин чоралари кўрилган бўлса, ҳозир улар юмшатилмоқда.\nКуни кеча Норвегия тадқиқот маркази тайёрлаган ҳисоботда қатъий карантин чекловлари жорий қилишдан кўра, унинг талабларини нисбатан юмшатиш фойдалироқ эканлиги айтилмоқда («Lock down» эмас, «Slow down» усули).\nТуркия ва Жанубий Корея эса иқтисодий жиҳатдан Европа давлатларига қараганда Ўзбекистонга нисбатан яқинроқ.\nТуркия карантин чоралари доирасида фақат 2 кунга ёпилди. Яъни уларда иқтисодиёт бутунлай тўхтаб қолгани йўқ. Чунки давлат иқтисодиёти карантинсиз ҳам жуда яхши аҳволда эмаслигини инобатга олиб, карантин чекловларини жорий қилиш орқали каттароқ зарба олиб таваккал қилмоқчи эмас.\nЎзбекистонда карантин жорий этилганига 1 ойга яқинлашди. Ҳозир давлатда карантинни юмшатиш учун маълум сигналлар бор: ҳукумат томонидан қурилиш соҳасида қатъий талабларга риоя этган ҳолда ишни давом эттиришига рухсат берилди. Қишлоқ хўжалигини эса тўхтатиб туриб бўлмайди. Булардан ташқари, Ўзбекистонда бошқа соҳалар ҳам «уйғонишга» - фаолиятини давом эттиришга тайёрми?\n– Вирус пайдо бўлган кундан бошлаб то ҳозирга қадар ўтган бир ой ичида соғлиқни сақлаш тизими ўз салоҳиятини оширишга имкон бўлди. Бу орада секинлаштириш сиёсати билан вақтдан ютилди.\nВа 14 апрель куни давлат раҳбари томонидан ўтказилган видеоселекторда йирик қурилиш ва саноат ишлаб чиқариш корхоналарига иш бошлашга рухсат берилди.\nЎйлашимча, яқин орада шу соҳалардаги йирик бўлмаган тадбиркорларга ва ишлаб чиқарувчиларга ҳам фаолиятни давом эттириш учун рухсат берса бўлади.\nШунингдек, «аввал, у соҳа, кейин бу ...» йўналишида иш борса, балки бу 2 соҳадан кейин уларга хизмат кўрсатувчи соҳалар ҳам очилиши керакдир.\nМасалан, қурилиш материалларини ишлаб чиқариш, қурилиш материалларини ташиш, қурилиш материаллари савдоси билан шуғулланувчи корхоналар очилиши керакдир, эҳтимол. Шунинг билан биргаликда, қурилиш молларини импорт қиладиган корхоналар ҳам бор, улар ишлаб чиқарувчилар эмас, бироқ фаолиятни давом эттиришда муҳим аҳамиятга эга бўлиши мумкин.\nХудди шу нарса саноат ишлаб чиқариш тизимида ҳам бор. Айрим импорт қилувчилар фаолиятисиз иш жараёни текис кечмаслиги мумкин. Яъни улар орқали ишлаб чиқариш жараёнида зарур бўлган эҳтиёт исмлари ва бошқа керакли нарсалар келтирилади.\nШунинг учун бу ишлар қанақадир режа асосида бўлиши керак. Масалан, вирус тарқалиш тезлиги қанча бўлса, биз солиштирма тарзда иқтисодиётни қанча енгиллаштиришимиз мумкин?\nБу жуда эгилувчан сиёсат бўлиши керак. Мисол учун Австрия ва Германияда иқтисодиёт синов тарзида очиляпти, лекин касалликдан зарарланиш ҳолатлари кўпайса, яна ёпилади. Кейин яна қайта очилиши ва ёпилиши мумкин. Шу тариқа вирус таъсирида иқтисодиётнинг аҳволи ўрганилади.\nБиз вируснинг яшовчанлигини ўрганишимиз зарур. Унинг иссиқ ҳаво таъсирида йўқ бўлиб кетиши ҳақиқатдан узоқ бўлса, вакцина яратилишини кутиш ҳам анча вақт олади.\nШунинг учун биз вирус билан яшашга, унинг тарқалиши шароитида ҳаёт кечиришга ўрганишимиз керак. Шунинг учун ҳам иқтисодни секинлик билан очиш тўғри йўл деб ўйлайман.\nЎзбекистонда ҳозир иқтисодий тарафдан катта босим бор: чунки, биринчи тарафдан, аҳолининг йиғиб қўйган жамғармалари тугаяпти, ишлаб чиқариш ва хизмат кўрсатиш соҳасида кўрсаткичлар тушган.\nИккинчи тарафдан, вируснинг аҳоли орасига қанчалик тарқагани тўғрисида тўлиқ маълумотлар ҳали йўқ.\nТушунишимча, бир кунда 10 мингтагача одамни тест қилиш имкони бор, бироқ карантинда 80 мингдан ортиқ одам ўтирибди.\nУмуман олганда, ҳозир кўпгина давлатлардаги каби ҳамма ерни ёпиб ва чекловлар билан узоққа бориб бўлмайди. Чунки бу ҳолатнинг қанча давом этиши ҳам ҳали номаълум.\nБу ҳолатда соғлиқни сақлаш тизими вазиятни бошқара оладиган даражада иқтисодий фаолликка йўл очиб бериши мумкин. Бу юқори даражада уйғунликни талаб этади. Ҳам шифокорлар, ҳам иқтисод сектори уйғунлиги ва моделлаштириш зарур бўлади.\nЎзбекистонда иқтисодни очиш учун тажриба ўтказишга энг яхши муддат – Рамазон ойи бўлиши мумкин. Чунки бу даврда одамлар ўзларини ўзлари изольяциялашга мойил, ортиқча тўй ёки бошқа кўнгилочар ҳолатлардан йироқ бўлишади.\nБу муддатда қайсидир соҳаларнинг фаолиятини давом эттиришга қўйиб бериш орқали (бунда, албатта, вирусдан зарарланиш ҳолати кўпайиши эҳтимоли катта) вирусни назорат қилиш имкони бор ёки йўқлиги ўрганилади.\nГарчи умумий овқатланиш жойлари энг охири бўлиб очилиши кутилаётган бўлса-да, лекин Рамазон ойида тушлик маҳали уларга ташриф буюрувчилар сони кам бўлишини ҳисобга олиб, овқатланиш объектларини ижтимоий масофаланиш қоидаларига риоя қилган ҳолда очиш ва кейин буни йил охиригача сақлаб қолиш мумкин.\nKun.uz сайти орқали ижтимоий тармоқларда сўровнома ўтказилди. Сўровномада қатнашганларнинг учдан бири жамғармага эга эмаслигини, кўп қисми эса 1 ҳафта ёки 10 кунга етадиган даромади борлигини маълум қилди. Бу вазиятга бош вазир ўринбосари Жамшид Қўчқоров ҳам фикр билдириб, аҳолига моддий ёрдам бериш учун самарали йўллардан бири танланишини маълум қилганди. Мирзоҳид ака, бу борада сизнинг фикрингиз қанақа?\nБу ерда аниқлаштириб олиниши керак бўлган жиҳатлар бор. Масалан, моддий ёрдам нима учун берилиши керак? Йўқотилган даромадларни қоплаб бериш мақсадидами ёки даромади умуман йўқ одамларнинг эҳтиёжларини қоплаб туриш мақсадидами?\nШуларни инобатга олган ҳолда, бирор вариант танланиши мумкин. Бундан ташқари, яна бир савол борки, унга ҳукуматнинг ўзи ҳам аниқ жавоб бера олмайди. Ҳукумат қанча пайтгача бу тарзда аҳолини қўллаши мумкин? Бир ойлик муддат белгилансаю, лекин бу муддатда бирор ўзгариш бўлмаса, вакцина ихтиро қилинмаса ёки бошқа бирон чиқиш йўли кўринмаса, унда нима бўлади?\nШунинг учун ҳукумат буларни ҳисобга олиб, аҳолини қўллаб-қувватлаши зарур. Чунки бизда аксар одамлар кам ойлик тўланадиган ёки норасмий тарзда меҳнат фаолияти билан шуғулланади. Карантин уларга ёмон таъсир қилган бўлиши аниқ.\nКўпчиликнинг мана шундай норасмий тарзда меҳнат фаолиятини юритиши аҳолига манзилли ёрдам беришни ҳам қийинлаштиради. Чунки бундай одамларнинг даромадлари ҳам ҳукуматга маълум эмас.\nШунинг учун аҳоли вазиятини ўрганиш маҳалла бўғинининг гарданига тушиши мумкин. Лекин бу ҳам жараённи секинлаштириб юборади. Чунки маҳалла йиғган маълумотни кимдир таҳлил қилиши керак бўлади. Булар вақт ва ресурс талаб қилади.\nҲозир қанақадир даромади бор аҳолини рўйхатдан чиқариб ташлаган ҳолда қолган барчага моддий ёрдам тарзида пул таклиф қилиши яхши усул, менимча. Даромадлилар рўйхатини Солиқ қўмитасидан ҳам олиш мумкин.\nБарчага пул таклиф қилиш тартибида даромади етарли бўладиган фуқаро ўз хоҳиши билан улушини олмаслиги мумкин бўлиши ҳам керак. Чунки ҳали инқироз қанчага чўзилишини ҳеч ким билмайди. Буни аҳолининг ўзи ҳам тўғри тушуниши керак.\nАҳолига пул берилгани билан карантин чекловлари тадбирлари туфайли аксарида озиқ-овқат сотиб олишда муаммолар бўлиши мумкин.\nШунинг учун моддий ёрдамни карантин чекловлари юмшатилиш даврига тўғрилаш самаралироқ. Чунки ўша пайтда ёнида маблағи кам қолган шахснинг ўзини тутиб олиши учун самаралироқ бўлади, бу иқтисодиётга ҳам фойдалироқ.\nБошқа ривожланган давлатлар билан солиштирганда Ўзбекистонда кўп сонли аҳолига пул тарқатилиши пул қадрсизланишига ҳам сабаб бўлиши мумкин. шунинг учун яхшилаб ўйлаб кўриш ва одамларга ёрдам берадиган тарзда ишларни ташкил қилиш зарур.\nАгар, масалан, Марказий банк орқали пул чиқариш ва уни тарқатиш йўлга қўйилса, пул қадрсизланишига ва ишлаётган одамларнинг даромади пасайишига сабаб бўлиши мумкин.


Ассоциация журналистлар учун танлов эълон қилди\n“Тадбиркор аёл” Ўзбекистон ишбилармон аёллар ассоциацияси ташкил этилганига 30 йил тўлиши муносабати танлов ташкил этилмоқда.\n“Тадбиркор аёл” Ўзбекистон ишбилармон аёллар ассоциацияси фаолияти ҳақида оммавий ахборот воситаларида ёритилган энг яхши материаллар билан иштирок этиш мумкин.\nАссоциация 1991 йил иш бошлаган бўлиб, ҳудудларда 76 та бўлими ташкил этилган. Уларда 200 га яқин мутахассислар фаолият юритади.\nЎтган давр мобайнида ассоциация томонидан маҳаллий ва халқаро институтлар билан ҳамкорликда хотин-қизларнинг иқтисодий, ҳуқуқий билимларини ошириш, қайта касбга йўналтириш ҳамда иш билан таъминлаш, оилавий корхоналар ташкил этиш борасида 100 га яқин лойиҳалар амалга оширилди.\nАссоциациянинг 2016-2020 йиллар давомида жалб қилинган халқаро грант маблағлари 1 миллион долларга етди. Натижада 50 минг нафардан ортиқ хотин-қизлар тадбиркорлик малакасига эга бўлиб, уларнинг 80 фоизи иш билан банд бўлди. 45 минг нафар аёл бизнес юритиш асослари ва методикасига ўргатилиб ўз бизнесларини ташкил эта олди. Минглаб янги иш ўринлари яратилди.\nТанлов 4 та номинация бўйича ўтказилади:\n- босма нашрларда чоп этилган энг яхши материаллар;\n- телеканалларда эфирга узатилган энг яхши материаллар (сюжет, репортаж, интервью);\n- радиоканалларида эфирга узатилган энг яхши материаллар;\n-интернет тармоқларида ёритилган энг яхши материаллар.\nТанловда 2021 йил 1 январдан 31 октябргача бўлган муддатда эълон қилинган материаллар билан иштирок этиш мумкин.\nҒолиблар қимматбаҳо совғалар билан тақдирланадилар.\nМукофотлар 2021 йил ноябрь ойида Республика Аёллар тадбиркорлиги ҳафталиги доирасида бўлиб ўтадиган маросимларда ўз эгаларига топширилади.\nТанлов бўйича материаллар Тошкент шаҳри Шайхонтоҳур тумани Фурқат кўчаси 1-уйда қабул қилинади. Мўлжал: “Халқлар дўстлиги” майдони.\nМурожаат учун телефонлар: 93)5989709, 71)2274418\nУстоз ва талаба ҳангомаси\nNext story Малакали кадрлар – миллий юксалиш йўлида авангард бўлади\nPrevious story Хавфсиз ҳаёт — беқиёс бахт


Олмаотада қочишга уринган фоҳиша вентиляция қувурига тиқилиб қолди (видео)\nОлмаотадаги рейд пайти ушланган ўзбекистонлик ва қирғизистонлик фоҳишалар.\n1 декабрь куни тунда Қозоғистоннинг Олмаота шаҳридаги "Ая" меҳмонхонасидан бирида ўтказилган рейд пайти ўзбекистонлик ва қирғизистонлик ўн нафар қиз фоҳишаликда айбланиб ушланди. Полиция рейди пайтида қочишга уринган қизлардан бири вентиляция қувурига тиқилиб қолган. Қувурдан чиқариб олинган қиз ўз "ҳамкасблари" билан Қозоғистондан депортация қилинаяпти.\nОлмаота шаҳар Ички ишлар департаментидан олинган маълумотга кўра, якшанба куни тунда полиция ходимлари томонидан шаҳарнинг Жансугурова кўчасида жойлашган йирик меҳмонхоналардан бири - "Ая" ҳотелида ўтказилган рейд пайти фоҳишалик билан шуғулланаётган бир гуруҳ қизлар қўлга олинган.\nДепартамент матбуот хизмати маълумотига кўра, ушланган қизлардан ўн нафари Ўзбекистон ва Қирғизистон фуқароларидир.\n"Ая" меҳмонхонасидаги исловотхонани ташкил қилган жанубий-қозоғистонлик 30 ёшли аёл интим хизматлар кўрсатиш учун ўнлаб аёлларни бу ишга жалб қилган.\n"Бизга бу борада маълумот келиб тушганди. Рейд пайти бу тасдиқланди. Ҳозирда ушбу аёлга нисбатан жиноий иш қўзғатилиб, ундан мамлакатдан чиқмаслик борасида тилхат олиниб қўйиб юборилди", дейди департамент мулозими.\nРейд пайти аёлларнинг айримлари полициядан қочишга ҳаракат қилган. Улардан бири эса қочиш пайти вентилияция қувурига тиқилиб қолган.\n"Ўз жисмоний имкониятларини тўғри баҳоламай, тор қувурга тиқилиб қолган" аёл кейинчалик қувурдан чиқарилган.\nОлмаота шаҳар Ички ишлар департаменти матбуот хизмати томонидан Озодликка тақдим қилинган видео тасвирда меҳмонхонадаги рейд акс этган. Бу ерда қувурдан чиқариб олинаётган аёл тасвири ҳам бор.\nОлмаота департаменти ўтказган рейд\nДепартаментнинг матбуот хизмати ходимлари қочишга уриниб, қувурга тиқилиб қолган аёлнинг исми-шарифи ва қайси давлат фуқароси эканини очиқламади.\nЭндиликда қўлга олинган аёлларнинг барчаси Қозоғистондан депортация қилинишни кутаяпти.\n"Ушланганларнинг барчаси вақтинча сақлаш бўлимида ушлаб турилибди. Яқин орада суд қарори билан уларнинг барчаси мамлакатдан депортация қилинади. Боиси уларнинг ҳаммаси миграция қонунчилигини қўпол равишда бузиб келишган", дейди полиция мулозими.\nНоябрь ойи ўртасида ҳам Олмаотанинг Сейфуллина шоҳкўчасида полиция ўтказган “Мигрант” тадбири натижасида 12 нафар Ўзбекистон фуқароси фоҳишалик айби билан ушланган эди.


Шавкат Мирзиёев: Халқимизнинг букилмас иродаси, фидокорона меҳнати (...)\nШавкат Мирзиёев: Халқимизнинг букилмас иродаси, фидокорона меҳнати ва матонати туфайли мавжуд қийинчиликларни мардона енгиб ўтмоқдамиз\nЎзбекистон Президенти Олий Мажлисга Мурожаатнома йўлламоқда, деб хабар бермоқда «Дунё» АА мухбири.\nПандемия жаҳон иқтисодиёти учун – шунга эътибор беринг – ҳар ойда қарийб 400 миллиард доллар миқдорида зарар келтирмоқда. Бугунги кунга қадар дунё бўйича 500 миллион иш ўринлари йўқотилган.\nАфсуски, бу офат бутун инсоният қатори халқимиз учун ҳам кутилмаган ташвиш ва мураккаб муаммоларни келтириб чиқарди.\nБухоро ва Сардобада юз берган табиий ва техноген офатлар ҳам эл-юртимизнинг иродасини яна бир бор синовдан ўтказди.\nХабарингиз бор, пандемиянинг биринчи кунларидан бошлаб, бутун бошқарув тизими ва барча тиббиёт муассасалари фавқулодда иш режимига ўтказилди. Қисқа муддатда Тошкент шаҳри ва ҳудудларда, барча шароитларга эга бўлган қарийб 30 минг ўринли даволаш масканлари ташкил этилди. Улар зарур дори-дармон, ҳимоя ва энг замонавий диагностика воситалари билан таъминланди.\nХориждан 600 мингдан ортиқ ватандошимиз юртимизга олиб келинди. Чет элда қийин аҳволга тушиб қолган 100 мингга яқин фуқароларимизга зарур ёрдамлар кўрсатилди.\nПандемия оқибатларини юмшатиш ва бартараф этиш учун давлат томонидан жами 82 триллион сўмлик комплекс чора-тадбирлар амалга оширилди.\nЖумладан, Инқирозга қарши жамғарма ташкил этилиб, коронавирусга қарши курашиш, аҳоли ва корхоналарни қўллаб-қувватлаш билан боғлиқ тадбирларга бюджетдан 16 триллион сўмдан ортиқ маблағ йўналтирилди.\nШунингдек, давлат корхоналарига ва 500 мингдан зиёд тадбиркорлик субъекти ҳамда қарийб 8 миллион фуқарога жами 66 триллион сўмлик солиқ имтиёзлари, кредит муддатларини узайтириш ва молиявий қўллаб-қувватлаш бўйича амалий ёрдамлар берилди.\nЖорий йилда “Илм, маърифат ва рақамли иқтисодиётни ривожлантириш” Давлат дастурига мувофиқ, янги Ўзбекистонни барпо этиш бўйича барча соҳаларда ислоҳотларни қатъий давом эттирдик.\nЕвропа Иттифоқи тузилмалари билан яқин ҳамкорликда мамлакатимизга кенгайтирилган савдо преференциялари – GSP+ тизимини татбиқ этиш бўйича муҳим қадамлар ташланди.\nУшбу тизим келгусида республикамизда ишлаб чиқариладиган 6 минг турдаги маҳсулотларни Европа бозорига бож тўламасдан олиб кириш имконини беради.\nБу, ўз навбатида, биргина тўқимачилик маҳсулотларининг йиллик экспортини 300 миллион долларга ошириш учун шароит яратади.\nБу йил республикамизда 197 та йирик, минглаб кичик ва ўрта корхоналар ҳамда инфратузилма объектлари барпо этилди.\nЖумладан, “Навоийазот”да аммиак ва карбамид ишлаб чиқариш комплекси ҳамда азот кислотаси заводи, Муборак, Газли ва Шўртан нефть-газ корхоналарида суюлтирилган газ ишлаб чиқариш қурилмалари, Тошкент металлургия заводи каби йирик қувватлар ишга туширилди.\nТошкент шаҳрида 2 та янги метро станцияси ва илк бор, 18 километрлик ерусти метроси фойдаланишга топширилди.\nБу йил 91 минг гектар ер майдони қайтадан фойдаланишга киритилди. 133 минг гектар ёки ўтган йилubга нисбатан 2 баробар кўп майдонда сувни тежайдиган технологиялар жорий этилди.\nТадбиркорликни кенг қўллаб-қувватлаш бўйича кўплаб имтиёз ва енгилликлар берилди. Тадбиркорлик субъектларига 100 триллион сўм ёки 2016 йилubга нисбатан қарийб 4 баробар кўп кредитлар ажратилди.\n2020 йил аҳолини ижтимоий ҳимоя қилиш борасида туб бурилиш йили бўлди, десак муболаға бўлмайди.\nАввало, аҳолининг муайян қатлами ўртасида камбағаллик мавжудлигини биринчи марта тан олиб, уни қисқартириш бўйича кенг қамровли ишларни бошладик. Барча туман ва шаҳарларда, ҳар бир маҳаллада эҳтиёжманд оилалар, аёллар ва ёшлар билан манзилли ишлаш бўйича мутлақо янги тизим жорий этилди.\nҚисқа муддатда бу тизим орқали 527 минг фуқаронинг бандлиги таъминланди.\nТошкент шаҳри, Андижон, Жиззах, Қашқадарё, Самарқанд, Сирдарё ва Фарғона вилоятларида ташкил этилган IT паркларда, 500 дан ортиқ замонавий компаниялар иш бошлади.\nБиргина жорий йилда ижтимоий нафақа олувчилар қамрови 2 баробарга оширилиб, 1 миллион 200 минг нафарга етказилди. Ушбу мақсадларга бюджетдан 2016 йилгига нисбатан 5 баробар кўп маблағ ажратилди.\nЖаҳонда кечаётган мураккаб геосиёсий жараёнлар, коронавирус пандемияси ва глобал иқтисодий инқироз шароитида, Ўзбекистон очиқ ва прагматик ташқи сиёсатни фаол олиб бормоқда.\nХалқаро майдондаги қатъий саъй-ҳаракатларимиз натижасида юртимизнинг нуфузи ва обрў-эътибори тобора юксалмоқда. Мамлакатимиз тарихда биринчи марта Бирлашган Миллатлар Ташкилотининг Инсон ҳуқуқлари бўйича кенгашига аъзо этиб сайланди.\nЯқинда АҚШ давлат департаменти томонидан Ўзбекистон диний эркинлик соҳасидаги “махсус кузатувдаги давлатлар” рўйхатидан чиқарилгани ҳам кенг кўламли демократик ислоҳотларимизнинг эътирофидир.